text:
06/05/2010
Comann nan Dùthchannan Ceilteach?
No, mar a thuirt Alaig Salmond, “a Celtic Alliance”. S mathaid gun robh esan a-mach air co-obrachadh eadar a’ Chuimrigh agus Alba, mar phàirt den Rìoghachd Aonaichte ach carson nach bu choir dhuinn an-dràsta barrachd a dhèanamh eadar Eirinn, a’ Bhreatann Bheag, Eilean Mhanainn agus a’ Chòrn?
An uairsin b’urrainn dhuinn gluasad dh’ionnsaigh neo-eisimileachd shlàn.
Tha an nàdar seo de cho-chaidreachas ag obair glè mhath dha na dùthchannan Lochlannach. Chan eil iad uile cho beàrtach ri Saudi Arabia ach tha an inbhe de bheatha anns gach aon de na dùthchannan siud co-dhiù co-ionnan no nas fheàrr na siud a th’againn an-seo. Nirribhidh gu h-àraid. Nuair a lorg Nirribhidh òla sna 70an, cha do chosg iad an cuid saoibhreis sa bhad ach chuir iad cnap mhòr dheth dhan dàrna taobh. A-nis, tha còrr is £269billean aca sa bhanca. Is siud gan cùmail dòigheal le deagh sgoiltean, sàr sheirbheas shlàinte agus còmhdhail air leth.
Siud an-dòigh air adhart. Nis, a-mach dhan stèisean bhòtadh gus Alba shaor a thaghadh.
No comments:
Subscribe to: Post Comments (Atom)


c: text/html

text:
- TIOTAL
- Inneal de chlach-ghainmhche
- EXTERNAL ID
- QZP40_2471_VOLXII_P274B
- SGÌRE
- Sealtainn
- DEIT
- 1876
- LINN
- 1870an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31648
- KEYWORDS
- clachan
innealan
Bha an t-inneal seo, air a dhèanamh de chlach-ghainmhche, mu 19cm a dh'fhaid. Bha an ceann leathann mu 9cm, is an ceann cumhang mu 4 cm. Cha robh pàirt sam bith dhen inneal nas tighe na 3cm.
Chaidh an dealbh seo a thoirt o 'Proceedings of the Society of Antiquaries of Scotland. Vol XII, Part I' (1876-77)

robotstxt: allowed

filter: keep


text:
- TIOTAL
- Eaglais A' Chlachain Aillsich, Loch Aillse
- EXTERNAL ID
- HCD00919
- ÀITE
- An Clachan Aillseach
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1920an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12577
- KEYWORDS
- eaglais
An Clachan Aillseach
cuimhneachan
parraist Loch Aillse
Ged is e 'Eaglais Loch Aillse, Baile Mac Ara' tiotal na deilbh seo, a thog Donnchadh Mac a' Phearsain, tha an eaglais anns a' Chlachan Aillseach, eadar Baile Mac Ara is Uachdar Thìre. Tha eaglais air a bhith air an làraich seo, no faisg air, o mheadhan an t-17mh linn. Tha iomradh ann an clàir na clèire air seann eaglais a bha air fàs cho dona ann an 1803 's gun deach a leagail. Chaidh òrdugh a thoirt dhan t-sealbhadair aig an àm, Sir Ùisdean Innes, eaglais ùr a ghabhadh 800 duine nan suidhe a thogail, is chaidh an eaglais ùr fhosgladh air 13 Lùnastal 1807, an ìre mhath mar a tha i an-diugh, ach nach gabh i ach mu 150 duine.
Bha màl ann airson suidheachain aig an àm, is tha coltas gun do dh'fheuch Sir Ùisdean ri cuid den airgead a chosg e a' togail na h-eaglais fhaighinn air ais le màl àrd a stèidheachadh. Airson ùine, bha daoine le bataichean air am fastadh gus dèanamh cinnteach gun robhas ga phàigheadh, is a chum duine nach robh air a phàigheadh a chumail às an eaglais. Gu fortanach, chaidh stad a chur air seo.
'S dòcha gun deach an taobh a-staigh a leasachadh ri linn Bhioctoria. Lorg luchd-obrach amar-baistidh beag cloiche ann an cladh na
h-eaglais anns na 1950an, is dh'ath-sgeadaich ball den choithional e. B' e togalach A' Chlachain Aillsich an aon togalach clèireach ann an Loch Aillse gu 1827, nuair a chaidh eaglais a thogail sa Phloc. Roimhe sin, bhiodh daoine a' coiseachd mìltean mòra dhan eaglais gach Sàbaid. Nuair a chaidh an rèile a leudachadh gu Caol Loch Aillse ann an 1897, chaidh eaglais eile a thogail an sin air sgàth 's an àrdachadh sluaigh a bh'ann. 'S àbhaist gu bheil seirbheisean anns na trì eaglaisean sa pharraist gach Sàbaid. Tha am fiosrachadh seo air a thoirt o bhileig a gheibhear san eaglais. Chaidh a' chlach-chinn mhòr san dealbh a thogail mar chuimhneachan air Fearchar MacMhathain, MB, JP, a rugadh san Dòrnaidh air 15 Cèitean 1840 is a bhàsaich ann an Lunnainn san Lùnastal 1905
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Naidheachdan 11:00m
5 An t-Samhain 2014 Ùraichte aig Ùraichte aig
In-imreachd
Thuirt Ministear na h-In-Imreachd, Seumas Brokenshire, gu bheil Daibhidh Camshron ceart ann a bhith a' feuchainn ri smachd a chur air àireamh in-imreach às an Aonadh Eòrpach, a dh'aindeoin rannsachaidh a thuirt gu bheil iad nam buanachd eaconamaich do Bhreatainn. Thuirt an aithisg bho Oilthigh Cholaiste Lunnainn gun do phàigh in-imirich às an AE cha-mhòr £5bn a bharrachd ann an cìsean sna seachd bliadhna suas gu 2011 na fhuair iad eadar sochairean agus seirbheisean poblach. Ach thuirt Mgr Brokenshire gun do dh'atharraich an suidheachadh bhon uair sin.
Taghadh Aimeireaga
Rinn na Poblachdaich adhartas ann an taghaidhean meadhan teirm nan Stàitean Aonaichte, 's tha smachd aca a-niste air an dà thaigh sa Chòmhdhail. Tha sin a' ciallachadh gum bi e gu math nas doirbhe do Bharak Obama laghan ùra a chur an sàs air an dà bhliadhna mu dheireadh aigesan mar Cheann-suidhe.
Ebola
Thuirt ceannard iomairt an UN an aghaidh èiginn an Ebola air taobh siar Afraga gu bheil iad a' dèanamh adhartais fhollaisich. Thuirt Anthony Banbury nach eil an galar a' sgapadh cho luath, agus gu bheil nas lugha dhaoine a' bàsachadh leis.
Seach-rathad an t-Sròim
Thèid iarraidh air comhairlichean na Gàidhealtachd an-diugh beachdachadh às ùr air na planaichean airson seach-rathaid an t-Sròim air taobh siar Rois, a tha gu math tric dùinte le maoimtean-slèibhe. Tha trì roghainnean ann airson slighe ùir, 's bidh na buill an-diugh cuideachd a' coimhead air cò às a thigeadh an t-airgead airson an sgeama, a chosgadh eadar £85m agus 's dòcha £140m.
Tarraing Fòn-Làimhe
Chaidh rabhadh do chompanaidhean fòn-làimhe gun toir an Riaghaltas orra a bhith a' roinn lìonrachd eadar iad ann an sgìrean far nach eil an siognal math. Thuirt Rùnaire a' Chultair ann an Westminster, Safid Javid, gu bheil e cudromach gum bi co-obrachadh eadar na diofar chompanaidhean leis cho mòr 's a tha daoine san là an-diugh a' crochadh air fòn-làimhe, gu h-àraid ann an sgìrean iomallach far nach eil an siognal làidir.


text:
Naidheachdan 11:00m
7 An t-Samhain 2016 Ùraichte aig Ùraichte aig
Stèiseanan Poilis
Dh'fhaodadh stèiseanan poilis air feadh Alba dùnadh mar thoradh air ath-sgrùdadh a tha Poilis na h-Alba a' dèanamh air na togalaichean aca. Tha cuid air a bhith a' gearain nach d' fhuair coimhearsnachdan a-mach mun seo chun an-diugh.
Artaigil 50
Tha an Riaghaltas ag ràdh gum faodadh iad bhòt sam bith air Artaigil 50 a thoirt air adhart gus nach bi aca ri Bile a dhèanamh. Dh'fhaodadh Bile dàil mhòr a chur air planaichean a' Phrìomhaire airson an EU fhàgail. Chaidh a ràdh, an àite Bile, gum faodadh bhòt air Rùn a bhith ann, agus gun gabhadh sin a dhèanamh ann an aon là.
Obair Ola
Tha obair giollachd ola air tòiseachadh aig raon sa Chuan a Tuath a chaidh a lorg bho chionn còrr air 40 bliadhna. Thuirt Chevron gu bheil Pròiseact Alder air na ceudan obraichean a chruthachadh am Breatainn mar thà, nam measg feadhainn an Obar Dheathain agus an Inbhir Ghòrdain.
Taghadh Aimeireaga
Tha Dòmhnall Trump a' cumail a-mach gu bheil na h-ùghdarrasan a' taobhadh ri Hillary Clinton, às dèidh dhan FBI innse nach d' fhuair iad càil eucoireach anns na puist-dealain ùra a bha iad a' rannsachadh. Tha Mgr Trump ag ràdh nach robh dòigh ann a b' urrainn dhan FBI 650,000 post-d a sgrùdadh ann an ochd là. Thuirt na Deamocrataich gu bheil a' chùis air cron a dhèanamh air Hillary Clinton mar thà, agus gur dòcha gu bheil fios bhon FBI ro fhadalach airson feum a dhèanamh dhi.
Na h-Ìnnseachan
Cumaidh am Prìomhaire, Theresa May, còmhraidhean le Prìomhaire nan Ìnnseachan an-diugh. Bruidhnidh iad mu in-imrich, malairt is eile. Agus tha dòchas ann gum bruidhinn am Prìomhaire mu fhear à Earra-Ghàidheal a tha sa phrìosan ann an Chennai nuair a bhios iad a' coinneachadh. Tha teaghlach Bhilly Irving an dòchas gun dean i na 's urrainn dhi gus e fhèin agus còignear Bhreatannach eile fhaighinn dhachaigh.
Gabhsann
Chuir Urras Oighreachd Ghabhsainn ann an Leòdhas plana ùr 20 bliadhna air adhart dhan sgìre. Tha iad ag amas air na milleannan notaichean à cumhachd ath-nuadhachail a chur gu feum sa choimhearsnachd. Dh'fhoillsich iad gun tèid na grantaichean a gheibh daoine an-àirde. Faodaidh iarrtasan a-nis a bhith suas ri £5,000.
Sochairean
Tha riaghailtean ùra co-cheangailte ri sochairean gan cur an sàs an-diugh. Chan fhaigh gin de theaghlach barrachd air £20,000 a-nis. Thog dùbhlannaich agus buidhnean eaglaise draghan mun seo, ach tha an Riaghaltas ag ràdh gum brosnaich crìoch ùr nan sochairean daoine a dhol a dh'obair.


text:
A 'planadh airson saor-làithean làn spòrs le do charaidean no do theaghlach? Deagh sgeadachadh Pasgan Turas Dubai bho na h-Innseachan a h-uile rud a tha thu a 'bruadar! Bho bhùithtean & turasachd gu spòrs is fois - Dubai fàilte oirbh le rudeigin a bharrachd na tha e.
Le sgèithidhean iongantach, tarraingeach iongantach, beatha-oidhche iongantach, saorsaidh fhàsach, agus barrachd - Chan fheum a 'bhaile a bhith air thoiseach air! Tha a 'bhaile a' toirt cothrom cothromach de sheann is de dh 'ùr, agus mar thoradh air sin gheibhear smuaintean air rudan a tha ri dhèanamh. Coisich, ruith, bùth, socair, fois, leughadh, seòl, deoch ... a-rithist - Ge b 'e dè an dòigh anns am bi thu a' coimhead air, tha Dubai a 'cur an aghaidh seòrsaichean a dh'fheumar a bhith air am faicinn mar chreidsinn. Agus, dè a dh'fhaodadh a bhith na dhòigh nas fheàrr air am baile aislingean fhaicinn leis na h-oidhcheannan 4 againn 5 làithean Pasganan Dubai.
Co-dhiù a tha thu a 'coimhead airson Pasganan Turasachd Dubai bho Mumbai, Pasgan Turas Dubai bho Bhubaneswar no Pasganan Turas Ionadail Dubai bho bhailtean sam bith ann an Na h-Innseachan, bidh sinn a 'tairgsinn dhut na Pasganan Saor-dhorcha Dubai, a' toirt do eòlas-saoraidh gu ìre eile.
Taighean-òsta airson do dh'fhuireach:
Ramada Chelsea Al Barsha (4 Star)
Seòmar Seòmar: Seòmar-suidhe 01 Junior
Or
Golden Sands, Bur Dubai (3 Star)
Seòmar Seòmar: Seòmar suidhe teaghlaich 01
Marhabaan bik fi dubay - Fàilte gu Dubai
Latha 1:
Tadhal air port-adhair Dubai le itealan. Coinnich agus cuir fàilte air ar riochdaire agus gluais sinn gu Taigh-òsta Dubai. Seall ann an Taigh-òsta Dubai. An còrr den oidhche Latha Oidhche Fàilte Dhow Cruise @Marina le buffet dinnear air bun-stèidh SIC (Bidh e air a thogail eadar 19: 00Hrs-19: 30Hrs. Bidh an ùine riochdachaidh air innse leis an riochdaire ionadail). Tadhal air an Taigh-òsta Dubai
Latha 2:
Morning Breakfast. Half Day Turas City Dubai air SIC (Bidh taghadh eadar 08: 30Hrs-09: 30Hrs. Bidh an sgioba ionadail againn a 'toirt fios don ùine cheart). Feasgar Feasgar Farsaingeachd le 4 × 4 tarsainn talmhainn airson dune a 'bualadh còmhla ri dannsa bann, taisbeanadh tanoura, turas camel, peantadh heena agus dinnear BBQ a tha air a frithealadh aig làrach campachaidh air stèidh na h-obrach (Bidh an taghadh eadar 15: 00Hrs-15: 30Hrs. bidh ùine aig an sgioba ionadail againn, is e an t-àm a th 'air ais gu 22: 00 Hrs). Dinnear aig Campa an Fhàsach. Tadhal air an Taigh-òsta Dubai.
Latha 3:
Morning Breakfast. Tadhail air Ticket Garden agus Ticket Inntrigidh Miracle agus cuiridhean Bidh piocadh eadar 9: 00Hrs-10: 00Hrs. Bheir an riochdaire ionadail fios don ùine cheart). Tadhal air an oidhche gu Burj Khalifa, le tiocaidean agus taisbeanadh Fountain Musical aig Dubai Mall air bun-stèidh na h-obrach (Bidh an riochdaire ionadail a 'toirt fios seachad air àm taghaidh agus tuiteam. Dinnear aig Taigh-bìdh Innseanach Tron oidhche aig Taigh-òsta Dubai.
Latha 4:
Morning Breakfast. Cuairt làitheil Mosque Abu Dhabi le Tadhal air Pàirc Ferrari le tiocaidean Inntrigidh Coitcheann agus Transfers on SIC basis (Bidh taghadh eadar 9: 00Hrs-10: 00Hrs. Bidh an ùine riochdachaidh aig an riochdaire ionadail). Dinnear aig Taigh-bìdh Innseanach. Tadhal air an Taigh-òsta Dubai.
Latha 5:
Morning Breakfast. An còrr den latha Cur-seachadan airson bùithtean agus gnìomhan fhèin (Faodaidh iad Tursan Roghainneil a thaghadh). Thoir sùil a-mach on taigh-òsta agus cùm na bagannan anns an taigh-òsta fhèin. A 'gluasad feasgar bhon Taigh-òsta gu Port-adhair Dubai airson an t-slighe-adhair agad (Tagh ùine 03 an uairsin air falbh, bidh fios aig an sgioba ionadail gu mionaideach).
Àiteachan:
- Àitean-fuirich 04 Oidhche le bracaist
- Thoir air ais thairis air port-adhair ann an Càr PVT
- Dhow Cruise with Dinner ann an SIC (Seat In Coach - Vehicle Roinnte)
- Turas City City ann an SIC (Seat In Coach - Vehicle Roinnte)
- Safari an Fhàsach le Dinnear ann an SIC (Seat In Coach - Vehicle Roinnte)
- Burj Khalifa + Fountain Uisge air a 'SIC (Seat In Coach - Vehicle Roinnte)
- Gàrradh Miracle air a 'SIC (Seat In Coach - Vehicle Roinnte)
- Tha cuairt baile Abu Dhabi + Mosque + Ferrari a 'pàirceadh le tiocaid inntrigidh ann an SIC (Seat In Coach - Vehicle Roinnte)
Bidh aon neach a tha a 'fuireach a' faicinn mòran, tha aon neach a tha a 'siubhal a' faicinn barrachd - Dèan Dubai an ath cheann-uidhe saor-làithean agad!
Dubay Fi Aintizarik - Dubai a 'feitheamh riut!


text:
Tha Bòrd na Gàidhlig air freagairt fhoillseachadh co-cheangailte ri connspaid a tha air èirigh mun taisbeanadh ùr Bonnie Prince Charlie and The Jacobites a bhios ri fhaicinn ann an Taigh-tasgaidh Nàiseanta na h-Alba a dh’aithghearr.
Thuirt Shona NicIllinnein, Ceannard Bhòrd na Gàidhlig: “Tha Bòrd na Gàidhlig ag obair le tòrr dhiofar bhuidhnean poblach, Taighean-tasgaidh Nàiseanta na h-Alba nam measg, airson dèanamh cinnteach gum bi a’ Ghàidhlig air a foillseachadh gu làidir agus aig fìor àrd-ìre taobh a-staigh nan diofar bhuidhnean agus air feadh Alba. ’S e bhith a’ leasachadh Phlanaichean Gàidhlig aon de na prìomh shlatan-tomhais a tha air ainmeachadh ann an Achd na Gàidhlig far am faigh a’ Ghàidhlig spèis cho-ionann ann an Alba.
“Anns a’ Phlana Ghàidhlig aca tha Taighean-tasgaidh Nàiseanta na h-Alba air dearbhadh gu bheil iad airson gum bi Beurla agus Gàidhlig taobh ri taobh ann an taisbeanaidhean far a bheil ceangal ann ris a’ Ghàidhlig no far a bheil a’ Ghàidhlig mar chuspair agus seo cothrom math sin a dhèanamh leis an taisbeanadh Bonnie Prince Charlie and the Jacobites dìreach mar a rinn iad roimhe le taisbeanaidhean mar Fonn ’s Dùthchas agus Lewis Chessmen Unnmasked.
“Tha Bòrd na Gàidhlig mothachail gu bheil gearanan air a bhith aig cuid a dhaoine ann an coimhearsnachd na Gàidhlig mu cho beag Gàidhlig a bhios ri fhaicinn agus ri chluinntinn san taisbeanadh. ’S e bhith ag aithneachadh agus a’ toirt spèis do bheachdan coimhearsnachd na Gàidhlig aon de na prionnsabalan cudromach eile ann an Achd na Gàidhlig agus tha Bòrd na Gàidhlig a’ coimhead air a’ chonaltradh a tha air a bhith ann mar phàirt cudromach dhen sin.
“ ’S e cothrom fìor mhath a th’ ann cuideachd do Thaighean-tasgaidh Nàiseanta na h-Alba ceanglaichean làidir a dhèanamh ri sgoiltean Gàidhlig agus ris a’ choimhearsnachd anns an fharsaingeachd tron taisbeanadh Bonnie Prince Charlie and the Jacobites agus tha Bòrd na Gàidhlig toilichte taic agus comhairle a thabhann dhaibh airson dèanamh cinnteach gum bi cothrom aig a h-uile duine, a bhios a’ coimhead air an taisbeanadh no ag ionnsachadh mu dheidhinn, a’ Ghàidhlig fhaicinn mar phàirt susbainteach dheth.”


text:
- TIOTAL
- Bò Ghàidhealach
- EXTERNAL ID
- PC_JMSTRACHAN_122
- CRUTHADAIR
- JM Strachan
- NEACH-FIOSRACHAIDH
- J I R Martin
- AITHNEACHADH MAOINE
- 28974
- KEYWORDS
- crodh Gàidhealach
Tha crodh Gàidhealach na sheann ghnè de chrodh mart-fheòil le adhaircean fada agus seice fhada, mholach a tha dubh, riabhach, ruadh, buidhe air neo odhar.
Chaidh an gnè seo a thogail air Gàidhealtachd agus Eileanan Siar na h-Alba. Thathas air a bhithth a' cur stoc-sìolachaidh a-null thairis air feadh an t-saoghail, gu h-àraidh Astràilia agus Ameireaga, bho na 1900an a-mach. Rinneadh an gnè le dà sheòrsa stuic, aon ac' a bha dubh, agus am fear eile ruadh.
Tha crodh Gàidhealach ainmeil mar ghnè tapaidh, le cho garbh 's a tha an t-àite bhon tàinig iad - Gàidhealtachd na h-Alba - le uisge mòr agus gaoth làidir ann. Bidh iad ag ionaltradh, a' criomadh agus ag ithe lusan nach gabh crodh eile. Chan àbhaist dha mòran geir a bhithth air feòil a' chruidh Ghàidhealaich, an taca ri feòil-mairt eile, leis gu bheil iad a' faighinn blàths bho na seicean tiugha, molach aca, seach geir bho uachdar a' chraicinn. Tha an t-seice seo cuideachd gan dèanamh glè fhreagarrach airson nan dùthchannan gu tuath far a bheil gnàth-shìde fhuar ann


text:
Shanghai Renshi Doors Windows & Co., Ltd a tha proifeiseanta agus saothraiche reiceadair a-mach nan uinneagan is dorsan a tha air a bhith a 'rannsachadh san raon seo airson còrr is 15 bliadhna. Tha ar bathar-loidhnichean air an sgapadh air almain uinneig agus an doras, almain louver, glainne balustrade agus amar feansa, etc. Tha ar prìomh mhargaidhean a tha an Astràilia, New Zealand, Ameireaga agus dùthchannan Eòrpach.
Le eòlas beairteach ann an dèanamh agus as-mhalairt, faodaidh sinn a thoirt seachad ion-dhèanta dealbhadh planaichean airson a h-uile seòrsa de na taighean-còmhnaidh agus malairteach togalaichean. Osbarr, teann fo ìrean, ar càileachd agus seirbheis cinnteach. Sin carson a tha sinn air cliù a choisinn fàbharach agus luchd-dèiligidh air feadh na cruinne.
Tha sinn a 'cur fàilte air comas dhùrachd agus làithreach luchd-cleachdaidh fios a chur thugainn airson gnothachais san àm ri teachd stèidhichte air buannachdan dha chèile!


text:
Iomairt theasairginn ga stad
Chaidh stad a chur air iomairt gus lorg fhaighinn air fear a tha a dhìth aig muir ann an sgìre Àrasaig.
Chaidh fhaicinn mu dheireadh a' fàgail na traghad an sin sa chaidheig aige Diciadain, ach cha deach sgeul fhaighinn air le rannsachadh air tìr, aig muir agus bhon adhair.
Dh'innis na maoir-chladaich Diardaoin gun deach rabhadh a thoirt dha gun robh an aimsir ro chunnartach 's nach bu chòir dha a dhol a-mach.
Ged a bha a' mhuir fhèin caran ciùin Diciadain, bha sgalan-gaoithe nan trioblaid, agus bhruidhinn fear-poilis, a tha cuideachd na bhall de sgioba bhàta-teasairginn, gun robh e ro chunnartach.
Bha an càr aige fhathast ann madainn Diardaoin, agus chaidh iomairt theasairginn a chur air dòigh.
Tha an iomairt sin a-nis air stad.
Chaidh fios a chur air a theaghlach.


text:
- TIOTAL
- Fosgladh Stèisein Smàlaidh Inbhir Theorsa
- EXTERNAL ID
- CAITHHORZ_THUFM_PH344
- ÀITE
- Inbhir Theòrsa
- SIORRACHD/PARRAIST
- GALLAIBH: Inbhir Theòrsa
- DEIT
- 22 Sultain 1954
- LINN
- 1950an
- NEACH-FIOSRACHAIDH
- Caithness Horizons
- AITHNEACHADH MAOINE
- 4636
- KEYWORDS
- stèiseanan smàlaidh
bragàdan smàlaidh
Chithear san dealbh-chamara seo fosgladh oifigeil Stèisean Smàlaidh Inbhir Theòrsa air 22 Sultain 1954. Ann am meadhan an deilbh, tha fear W.J. MacAoidh, neach-cathrach Comataidh Smàlaidh na Roinn a Tuath, a' bruidhinn mus deach tuagh neach-smàlaidh a thoirt seachad don phròbhaist, Iain Mac na Ceàrdaich.
Thogadh an stèisean leis a' chompanaidh J. is G.B MacAoidh às a' Bhlaran Odhar. Bha rùm ghoireasan, stòr, rùm cruinneachaidh, oifis agus rùm tiormachaidh pìob-uisge ann
S dòcha gum bi an ìomhaigh seo ri faotainn airson a ceannach. Airson tuilleadh fiosrachaidh mu cheannach is mu phrìsean cuir post-d gu:
Caithness Horizons


text:
Iain Ghlinn' Cuaich - text
Musíš se nejprve přihlásit. Pokud nemáš účet, tak se zaregistruj
o Iain Ghlinn' Cuaich
fear do choltais cha dual da fàs
cùl bachlach nan dual
's e gu camlubach suas gu bhàrr
's i do phearsa dheas ghrinn
a dh'fhàg mi cho tinn le gràdh
's nach 'eil cron ort ri inns'
o mhullach do chinn gu d'sàil
ach an trian dhe do chliù
cha chuir mise, a rùin an céill
's caoimh' faiteal dhe d'ghnùis
na ùr choille fo dhrùchd re gréin
gum b' e miann mo dhà shùil
a bhith sealltainn gu dlúth ad dhéidh
's math a b'airidh mo rùn-s'
air ban-oighre a' chrùin fo sgéith
Iain, Iain, a ghaoil
cuim' a leig thu mi faoin air chùl
gun ghuth cuimhn' air a' ghaol
a bh'againn araon air tùs?
cha tug mise mo spéis
do dh'fear eile fo'n ghréin ach thu
is cha toir as do dhéidh
gus an càirear mo chré 'san ùir
ged a chinn thu rium fuar
bheil thu, Iain, gun truas 's mi 'm chàs
's a liuthad là agus chuir
thu 'n céill gum bu bhuan do ghràdh?
ach ma chaochail mi bhuaidh
's gun so choisinn mi t'fhuath na t-fhearg
tha mo bheannachd ad dhéidh
's feuch an tagh thu dhuit fhéin nas fhèarr
Sidewaulk
- Alasdair Mhic Colla Ghast..
- Balindore
- Fisherman's Dream
- Sidewaulk Reels
- Iain Ghlinn' Cuaich
- Fosgail an Dorus - Nighea..
- The Turnpike
- Both Sides the Tweed
- The Weasel
- Ò Mo Dhùthaich
Capercaillietexty
- 1. Servant To The Slave
- 2. Ailein Duinn
- 3. Fear a' Bhàta
- 4. An t-Iarla Diùrach
- 5. An Eala Bhàn
- 6. Arrival Theme
- 7. Maighdeannan na h-Àiridh
- 8. Eilean a' Cheò
- 9. The Tree
- 10. Him Bò


text:
- TIOTAL
- Fosgladh oifigeil uàrd 17 aig seann ospatal an Rathaig Mhòir
- EXTERNAL ID
- PC_NURSES1_042
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 22 Dàmhair 1955
- LINN
- 1950an
- NEACH-FIOSRACHAIDH
- Nurses League of Inverness Hospitals
- AITHNEACHADH MAOINE
- 29321
- KEYWORDS
- slàinte
cùram-slàinte
ospatalan
taighean-eiridinn
Chaidh 'Seann' Ospadal an Rathaig Mhòir fhosgladh san t-Sultan 1941 nuair a dh'fhosgail a' chiad roinn don phoball. Thar nam bliadhnaichean, chaidh an t-ospadal a leasachadh is a leudachadh. Chaidh taobh màthaireil fhosgladh anns a' Ghiblean 1951 agus chaidh seo a leantainn le fosgladh uàrd 17, uàrd na cloinne air 22 Dàmhair 1955.
Dh'fhosgail a' chiad roinn de dh'Ospadal 'ùr' an Rathaig Mhòir an latha an-diugh ann an 1970. Anns an roinn ùr den ospadal, bha deuchainnlannan ùra, roinn ùr do dh'euslainteach-tadhail agus roinn A&E ùr. Na b' fhaide air adhart anns na 1980an, chaidh togalach ùr le 8 làran agus aonad màthaireil ùr a chur ris.
Mean air mhean, ghabh an Rathaig Mhòr thairis tòrr den obair aig na h-ospadalan eile ann an Inhir Nis a' gabhail a-steach Ospadal Chùil Daothail, Ospadal Baile a' Chnuic agus Ospadal Rìoghail a' Chinn a Tuath. Chaidh an t-ospadal mu dheireadh seo ath-bheothachadh anns na beagan bhliadhnaichean mu dheireadh mar ospadal coimhearsnachd.


text:
Duiseal & Fìdeag
Cinn-latha: 08/04/19 - 12/04/19
Cosgais: £260 (£180 do dh'oileanaich)
Neach-teagaisg: Hamish Napier
Maoineachadh ILA ri fhaighinn: Chan eil
Clàraich an-dràsta!
Tha sinne aig an t-Sabhal Mhòr air ar dòigh gu bheil Hamish Napier gu bhith còmhla rinn uair eile aig àm na Càisge 2018. ’S e sàr-neach-ciùil a th’ ann an Hamish, a choisinn iomadh duais agus aig a bheil fìor thàlant is liut air iomadh diofar ionnsramaid.
Tha an cùrsa fosgailte dhaibhsan a chluicheas an dà chuid, an fhìdeag agus an duiseal, is thèid am brosnachadh gus dàimh mhath a thogail eadar iad fhèin is an cuid ionnsramaidean. Bidh Hamish a’ brosnachadh chòmhraidhean air dòighean is stuthan cleachdaidh, misneachd air an àrd-ùrlar, sgeadachadh is altachadh, guth-cheòl, binneas, cleachdadh tarraing anail is a’ taghadh àitean iomchaidh airson anail a tharraing ann am puirt. Gheibh thu cuideachd cothrom air teòiridh iomchaidh, geamannan ruitheim, agus ceithir sgèilean-ciùil thraidiseanta is mar a gheibh thu fonn binn, siùbhlach às an ionnsramaid agad. Bidh na bùithtean-obrach cuideachd a’ toirt prìomhachais do cheòl traidiseanta na h-Alba, a tha aithnichte aig seiseanan, a fhreagras air an fhìdeig is air an duiseil.
Thèid an ceòl ionnsachadh le cluais, le ceòl-sgrìobhte mar thaic agus bileagan-fiosrachaidh air an toirt seachad gach latha. Tha fàilte romhpasan a chluicheas an duiseal Bhoehm cuideachd!
Bidh Hamish a’ teagasg sgrìobhadh-ciùil, teòiridh-chiùil agus an duiseil fhiodha aig a' Chonservatoire Rìoghail ann an Glaschu, agus sgoiltean ciùil is fèisean air feadh an t-saoghail. Tha e an-dràst’ a’ cluich san duo traidiseanta dàna air a bheil 'Nae Plans' cuide ris an fhìdhlear innleachdach, Adam Sutherland, a’ gabhail a-steach chuirmean a thig mar chloich às an adhar gun eagrachadh is gun ullachadh.
Thogadh Hamish Napier air a’ Ghàidhealtachd, ann am Baile nan Granndach, is an uair sin rinn e air Glaschu fad sia bliadhna deug gus bogadh fhaighinn ann an saoghal ciùil a’ bhaile agus ceum a thoirt a-mach ann an ceòl aig Oilthigh Srath Chluaidh. Fhuair e cuideachd sgoilearachd fad bliadhna airson ionnsachadh aig Colaiste Ciùil Berklee ann am Boston, sna Stàitean Aonaichte.
Tha Hamish air nochdadh air còrr is dà-fhichead clàr folk à Alba cuide ri luchd-ciùil cliùiteach, leithid: Donnchadh Siosalach, Màiri NicAonghais, Karen NicMhathain, Dòmhnall Seathach, Treacherous Orchestra, Eddi Reader agus Martyn Bennett. Aig na Scots Trad Music Awards, chaidh ainm a chur air aghaidh airson Music Tutor of the Year agus Composer of the Year agus còig trupan airson Album of the Year, is bhuannaich e Best Folk Band le Back of the Moon. Tha e a-nis air tilleadh dhachaigh dhan Ghàidhealtachd airson ceòl a sgrìobhadh is a theagasg.
Chaidh a' chiad chlàr aig Hamish fhèin, “The River” a chur air bhog bho chionn ghoirid agus chan eil sin ach air cur ri a dheagh chliù mar neach-ciùil àraid.
★★★★★ “Scintillating…brilliantly vivid” The Scotsman [dha a chiad chlàr ‘The River’]
“…one of Scotland’s busiest and most multi-faceted folk musicians…” Sunday Herald
“Napier is one of the finest musicians in Scotland….his music is invigorating, passionate and steeped in tradition.” TMSA
“An excellent flute player.” The Guardian


text:
Creithleag-nan-each
Tha a' chreithleag a-measg feadhainn de na cuileagan as motha air an t-saoghal. Tha creithleag-nan-each air ainmeachadh air sàilleabh mar a bhios an tè bhoireann a' lotadh an eich as t-samhradh, 's iad nan sgaothan ag iadhadh mun cuairt dha, a' dol an sàs na chliathaichean agus na chòsan agus ga chlaoidh gu searbh.
Dòigh-ghintinn[deasaich | deasaich an tùs]
'S i a' chreithleag bhoireann a-mhàin a lotas an t-each air an dòigh seo gun fhios dhith ach a chum a gnè fhèin a chumail suas. Tha i ga tilgeil fhèin gu cruaidh a-measg fionnaidh an eich, far am bheil i a' suidheachadh nan uighean aice, agus air dhaibh bhith air an còmhdachadh le stuth de nàdar glaoidh, tha iad a' leantainn gu teann an sàs ann an sròn an eich. Ann an sin, laighidh iad beagan làithean, gus am fàs daolag bheag annta. Tha e na chleachd aig an each a bhith ga imleachadh fhèin gu tric, agus nuair a bhios e a' dèanamh sin, tha e a' briseadh nan uighean meanbha sin, agus tha na daolagan a bha annta a' dol an sàs na theangaidh agus air an giùlan sìos do bhroinn an eich maille ri a lòin. Tha iad a' dol gu teann an sàs ann an stamag an ainmhidh, far am bheil iad gan ceangladh fhèin gu cruaidh le dà dhubhan a tha air gach taobh dhe am beul. Tha iad a' fantainn gu stòlda san àite sin rè mhìosan a' gheamhraidh, far am bheil iad air am beathachadh gu seasgair le stuthannan àraidh a tha san stamag.
Aig deireadh an earraich, tha iad a' call an greim fhèin dhen chraiceann, air an robh iad cho fada an sàs, agus tha iad air an tilgeil a-mach ann an inneir an eich a thug caidreamh cho fada dhaibh. A cheann seo tha iad gan nochdadh fhèin ann an cruth eile mar chnaimheagan beaga, cruinn, agus tha iad a' gabhail fasgaidh, ann an sin, san talamh. Mar seo, tha iad nan laighe gun charachadh gus an tig am blàths. An sin, dùisgidh iad suas nan làn neart agus beòthalachd mar chuileagan a tha cumadail nan dealbhadh, a tha ro làidir a-rèir am meud, agus ro neo-bhàigheil ri duine agus ainmhidh le an gathannan geur.


text:
- TIOTAL
- Caol Loch Aillse a' coimhead chun An Eilean Sgitheanaich
- EXTERNAL ID
- HCD00819
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1920an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12513
- KEYWORDS
- An Caol
geamradh
seada einnsein
eaglais
'S e sealladh de Chaol Loch Aillse a' coimhead chun An Eilean Sgitheanaich a tha seo. Chaidh an dealbh camara a thogail sa gheamhradh. Tha an t-seada einnsein sa mheadhan agus Eaglais na h-Alba air taobh dheis an deilbh.'S e dachaigh an neach-togail dheilbh, Donnchadh Mac a' Phreasain, Gleann Chuidheil, a tha ri aghaidh an deilbh air an làimh dheis.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Mì-chinnt mun iasgach
Thug Riaghaltas na h-Alba rabhadh gum faodadh a' mhì-chinnt mu Bhrexit buaidh a thoirt air na còmhraidhean mu chuotathan an iasgaich an ath-mhìos.
Bidh riochdairean iasgaich na Rìoghachd Aonaichte a' coinneachadh Dihaoine air thoiseach air na còmhraidhean sin.
Thuirt Rùnaire na h-Eaconamaidh Dùthchail, Fearghas Ewing, gun robh eas-aonta mu stocan agus cho toinnte 's a tha saidheans na cùise a' fàgail gu bheil còmhraidhean na bliadhna seo buailteach a bhith gu h-àraid duilich.
Tha ceistean mun phròiseas airson Breatainn a tharraing a-mach às an Aonadh Eòrpach a' cur ris a' mhì-chinnt, thuirt e.
Dh'iarr e air Riaghaltas Westminster fiosrachadh a chumail riutha mu na th' anns an amharc aca.
Thuirt fear-labhairt bho Riaghaltas Westminster gun robh iad ag aithneachadh cho cudromach 's a tha gnìomhachas an iasgaich do dh'Alba agus gun obraich iad leis na riaghaltasan fèin-riaghailte airson an t-aonta as fheàrr as urrainn dhaibh fhaighinn.


text:
A h-Uile Stèisean! Iomairt maoineachaidh-sluaigh @Allstations #gàidhlig
Ged is ann mu rathaidean-iarainn na h-Alba is man dùthchannan Ceilteach a bhios mi a’ sgrìobhadh mar as trice, tha mi fìor dheidheil air rathaidean-iarainn Lunnainn cuideachd. Tha mi air tòrr ionnsachadh mu rathaidean-iarainn a’ bhaile bho na bhideothan aig an YouTubaiche Geoff Marshall. Tha...
Air fhoillseachadh le: Trèanaichean, tramaichean is tràilidhean - DiCiadain, 22 dhen Ghearran, 2017
- Chan eil artagailean co-cheangailte ann an-dràsta


text:
Tuairmse aig toiseach na seachdain!
Thèid FilmG a chur gu dol uair eile le Farpais Chuspair – pàirt stèidhichte de bhliadhna nan Gàidheal a-niste! Tha car san sgeul am-bliadhna ge-tà agus sinn gu bhith foillseachadh bhideothan an àite dealbhan. Tha na trì bhideothan a’ toirt diofar shealladh air cuspair na bliadhna.
Tha sinn ag iarraidh air luchd-leantainn FilmG coimhead air na bhideothan agus na thogras iad de thuairmsean a chur thugainn air Instagram, Facebook air no Twitter. Thig am farpais a dhùnadh air Diciadain 20mh aig meadhan-oidhche.
Riaghailtean:
- Tha Farpais Chuspair FilmG air a ruith le Cànan Graphics Studio (a bhios a’ lìbhrigeadh farpais FilmG cuide ri MG ALBA).
- ’S e Sugr Cube Bluetooth Speaker a th’ againn mar dhuais agus thèid a chur dhan phost an t-seachdain às dèidh don bhuanaiche a bhith air a ghairm.
- Tha am farpais fosgailte bho Diluain 18 Ògmhios gu meadhan-oidhche air Diciadain 20 Ògmhios agus FEUMAIDH na tuairmsean a bhith sa Ghàidhlig.
- ’S e a’ chiad neach a chuireas thugainn tuairmse a gheibh an duais, cho fad ’s a leanas iad a’ chomhairle aig bonn an duilleig.
- Thèid am buanaiche a ghairm air Dihaoine 22 Ògmhios, agus thèid brath a chur thucasan ann an teachdaireachd phrìobhaideach cuideachd. Bidh aca ris an t-seòladh aca a chur thugainn, ach cuiridh sinn às dha nuair a chluinneas sinn gu bheil an duais air nochdadh.
- Bu chòir don bhuanaiche a bhith deònach nochdadh ann am pìos naidheachd mun duais.
- Bu chòir do luchd-inntrigidh a bhith co-dhiù 13.
- Tha luchd-inntrigidh làn dì-beathte barrachd is aon thuairmse a chur thugainn.
- Ma thèid tuairmse a mheas mì-fhreagrach le sgioba FilmG, thèid a thoirt far an duilleig.
- ‘S ann mar seo a bu chòir do luchd-inntrigidh cur a-steach a-rèir dè tha iad a’ cleachdadh:
Facebook – bu chòir dha luchd-inntrigidh am bhideo a sgaoileadh le ‘share’, agus ‘like’ no a leithid a thoirt don bhideo, agus an tuairmse aca fhàgail mar theachdaireachd fon bhideo fhèin.
Instagram – bu chòir dha luchd inntrigidh ‘like’ a thoirt don bhideo agus teachdaireachd fhàgail fodha leis an tuairmse aca
Twitter – bu chòir dha luchd-inntrigidh am bhideo a sgaoileadh le retweet, agus an tuairmse aca


text:
Comhairle na Gàidhealtachd gun ghearraidhean ùra
Cha bhi gearraidhean ùra sam bith aig Comhairle na Gàidhealtachd ri lorg nuair a steidhicheas iad am buidseat aca an-diugh.
Ach tha sin gu ìre mhòr air sgàth 's gun robh iad air na gearraidhean airson na h-ath bhliadhna ionmhais aontachadh mar-thà.
Thèid airgead a bharrachd a chuir ri cuid de sheirbheisean.
Ach tha dùil gun tèid gearraidhean eile a chuir an gnìomh a-rithist ann an 2013.
Bha comhairle na Gàidhealtachd air £20m de ghearradh aontachadh mar-thà airson na h-ath-bhliadhna ionmhais.
Rabhadh
Ach bha iad air rabhadh a thoirt mun àm-sa an-uiridh gum biodh aca ri eadar £3m agus £4m a bharrachd air a sin a lorg cuideachd.
Cha bhi a-nis.
Tha iad a' faighinn barrachd airgid bhon Riaghaltas airson na h-ath-bhliadhna na bha iad an dùil.
Agus thèid iarraidh air comhairlichean £2m a bharrachd a chuir ri càradh nan toll anns na rathaidean.
Bidh sin a' tighinn bho airgead a bha a thasgadh aca airson suidheachaidhean èiginneach.
Agus thèid airgead a bharrachd cuideachd a chur ri druechdan ùra airson tidsearan a chuideachadh anns a' chlas.
Bidh rabhadh ann, ge-tà, gum bi iad air ais gu gearradh mun àm-sa an ath-bhliadhna.
Tha dùil gum bi sàbhalaidhean timheacheall air £50m a dhìth eadar 2013 agus 2015.


text:
Plèana far raoin-laighe Steòrnabhaigh
Chaidh am plèana a bha a' dol eadar Steòrnabhagh agus Glaschu an-diugh far an raoin-laighe fhad 's a bha i a' feuchainn ri Steòrnabhagh fhàgail timcheall air 08:30m.
Chaidh dithis fhireannach a bh' air bòrd a ghoirteachadh, ach chan ann gu dona. Chaidh an toirt chun an ospadail ann an Steòrnabhagh.
Chaidh dithis bhoireannach cuideachd a ghoirteachadh gu beag, ach dhiùlt iad cobhair meidigeach.
Chaidh an 29 duine a bh' air bòrd fhaighinn dhith gu sàbhailte.
Thathas a' tuigsinn gur e a' ghaoth a chuir am plèana far an raoin-laighe.
Tha am port-adhair dùinte an-dràsta, agus tha na seirbheisean èiginn gu lèir aig a' phort-adhair.
Chaidh an rathad eadar Steòrnabhagh agus an Rubha, a tha a' dol seachad air ceann an raoin-laighe, a dhùnadh greis.


text:
Moladh Dhùn Èideann ga tharraing
Chaidh molaidhean connspaideach a thaobh na Gàidhlig ann an Dùn Èideann a tharraing.
Bha comataidh an fhoghlaim gus a bhith a' beachdachadh Dimàirt air plana a bhiodh air àite ann an Àrd-sgoil Sheumais Ghilleasbuig a dhiùltadh do chuid de sgoilearan na Gàidhlig.
Dh'innis aithisg bhon Chomhairle gun robh cus ag iarraidh dhan sgoil, is gun robh a h-uile coltas ann gum feumadh cuid de sgoilearan bho Bhun-sgoil Taobh na Pàirce a dhol gu Àrd-sgoil Tynecastle.
Chuir sin an caothach air pàrantan, is iad a' fàgail air a' Chomhairle nach robh iad a' tuigsinn foghlam tro mheadhan na Gàidhlig.
Lagh
Chaidh Bòrd na Gàidhlig an sàs, is iad a' bagairt a dhol gu lagh an aghaidh Comhairle Dhùn Èidean nan rachadh am plana air adhart.
Bha sin ann às dèidh do Mhodaràtor Eaglais na h-Alba a' Chomhairle a chàineadh.
Dhearbh a' Chomhairle madainn Dimàirt gun deach an aithisg a tharraing à clàr na coinneimh.
Bha toiseach car sradagach aig comataidh an fhoghlaim is cuid de chomhairlichean a' ceasnachadh cuine is carson a chaidh na molaidhean a thoirt far a' chlàir.
A h-uile sgoilear
Chuala a' choinneamh an uairsin gum faigh a h-uile sgoilear bho Bhun-sgoil Taobh na Pàirce àite aig Àrd-sgoil Sheumais Ghilleasbuig air an ath-bhliadhna sgoile.
Thig molaidhean ùra air beulaibh na Comhairle sa Chèitean
Thuirt pàrantan gu bheil iad an dòchas gum bi pròiseas ga stèidheachadh san àm ri teachd a thaobh co-dhùnaidhean mun Ghàidhlig sa bhaile.
Bu chòir pàrantan, luchd-obrach is coimhearsnachd na Gàidhlig sa bhaile san fharsaingeachd a bhith na lùib, dh'iarr iad.


text:
- TIOTAL
- Bus Phort Rìgh air rathad Shligeachain
- EXTERNAL ID
- HCD01015
- ÀITE
- An t-Àth Leathann
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- DEIT
- 1931
- LINN
- 1930an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12657
- KEYWORDS
- busaichean
caoraich
rathaidean
Tha am bus seo air rathad Shligeachain, air an t-slighe on Ath Leathann gu Port Rìgh. Chaidh an dealbh seo fhoillseachadh mar chairt-phostachd leis an dealbhadair Donnchadh Mac a' Phearsain. An-diugh, tha carbadan fhathast a' strì ris na caoraich gus rathaidean an Eilein Sgiathanaich a chleachdadh!
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Buaidh Calais air Ghàidhealtachd
Tha suidheachadh mì-chinnteach fhathast mu choinneimh chompanaidhean maoraich 's eile, ged a chaidh aonta a ruighinn a bheir prìomhachas do làraidhean bidhe ann a bhith a' faighinn thairis air Caolas Shasainn.
Tha stailcean le luchd-obrach bhàtaichean-aiseig Fraingeach agus suidheachadh nan in-imreach ann an Calais a' fàgail nam mìltean làraidhean nan tàmh ann an Kent gun dòigh air faighinn dhan Fhraing.
Leis a' mhòr-chuid de mhaorach na Gàidhealtachd agus nan Eilean a' dol dhan Roinn Eòrpa tha na trioblaidean ann an Calais air call adhbharachadh.
Dh'innis Roinn na Còmhdhail an t-seachdain seo gum faigheadh làraidhean, a bha a' giùlain luchd leithid èisg, feola agus maoraich, a dh'fheumadh am margaidh a ruighinn taobh a-staigh beagan uairean de thìde, gu Dover neo gu Tunail Chaolas Shasainn gun a bhith a' feitheamh cuide ri làraidhean eile.
Ach tha ceist ann a bheil sin a' dol fada gu leòr 'son gnìomhachas an èisg a shàsachadh.
Astar
Thuirt Stiùiriche Kallin Shellfish ann an Uibhist, Eachann Stiùbhairt, gur e ceum air adhart a bha seo, ma 's e agus gur e sin a thachras.
A bharrachd air a bhith a' toirt prìomhachais dha na làraidhean, bhruidhinn Ministear Iasgaich na h-Alba, Ridseard Lochhead, mu a bhith a' cleachdadh puirt agus puirt-adhair Albannach mar dhòigh air bathar fhaighinn gu na margaidhean.
Thuirt Mgr Stiùbhart, gur dòcha nach bi sin ro fhurasta.
"Thuirt Mgr Lochhead gun robh e a' toirt 13 uairean de thìde faighinn à meadhan Alba sìos a-null a Bhoulogne, ach dh'fheumadh iad cuimhneachadh gu bheil e a' toirt 13 uairean de thìde dhuinne faighinn gu meadhan na h-Alba a bharrachd air sin.
"Agus uaireanan, 's thachair e dhuinne an t-seachdainn a chaidh, bheir e 24 uairean de thìde dhuinne faighinn sìos gu far a bheil iad-san a' tòiseachadh.
"Mar sin tha an duilgheadas a' falbh às an seo gu math nas motha agus tha mi a' smaoineachadh a' feuchainn ri àiteachan ùra fhaighinn, puirt ùr agus gnothaich fhaighinn, san aithghearrachd, nach bi sin uabhasach freagarrach," thuirt Mgr Stiubhairt.


text:
- TIOTAL
- Sgioba curlaidh le botail 'Black Bottle Scotch Whisky' air am deigh
- EXTERNAL ID
- JTHOMSON_BOX2_0216
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1994
- LINN
- 1990an
- CRUTHADAIR
- Jimmy Thomson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 18395
- KEYWORDS
- curladh
curlairean
Chaidh an ìomhaigh seo a shealltainn bho chionn ghoirid ann am 'Maor-sgrùdaidh Dhealbhannan' a' Bhaile, a chaidh a ruith ann an co-bhuinn ris an Inverness Courier. Tha e a' sealltainn na buadhaichean agus an fheadhainn a fhuair an dàrna àite ann am Bonspiel Cuach Chonainn, a chaidh urrasachadh le 'Black Bottle Whisky', aig Ionad Deighe Inbbhir Nis.
Tha an sgioba a bhuannaich anns an t-sreath aghhaidh agus is iadsan, bho chlì gu deas: Niall Hampton (sgiobair), Sìne Fhriseal, Wendy Pendreigh, Tòmas Pendreigh.
B' iad a fheadhainn a fhuair an dàrna àite: Greum MacIlleChiar (sgiobair), Wilma NicIlleChiar, Linda Fhriseal agus Iain Friseal. Tha Ailig Barnet bho 'Black Bottle' ann am meadhan an t-sreath cùil.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Rugadh Daibhidh Eyre ann an Siorrachd Lannraig a Tuath ann an 1972. Thòisich e a’ Ghàidhlig ionnsachadh aig Oilthigh Dhùn Èideann. Far mòr-chuid a bheatha, bha e a’ fuireach ann an Glaschu, ag obair ann an naidheachdas is na meadhanan – ach tha e a-nis a’ fuireach sa Leargaidh Ghallta ann an Siorrachd Àir a Tuath. Tha dàin aige air nochdadh ann an irisean leithid Poetry Scotland, Irish Pages, Northwords Now, An Guth is Gutter, a thuilleadh air na duanairean New Writing Scotland, The Harbour is Windows on Burns Night 2012. Ann an 2013 bha an dàn aige ‘Lucozade’ air geàrr-liosta na co-fharpaise Èireannaiche / Gàidhealaiche Comórtas Filíochta an Choirnéil Eoghain Uí Néill. Bha e na bhàrd air mhuinntearas aig Fèis Bàrdachd StAnza ann an 2018, le taic bho Urras Edwin Morgan. Sgrìobhaidh e rosg, cuideachd. Ann an 2015 chaidh a’ chiad nobhail goirid aige ‘Glainne’ fhoillseachadh le Sandstone Press is a’ chiad nobhail slàn aige le Clò Luath ann an 2017, an dà chuid le taic Chomhairle nan Leabhraichean. Fad a bheatha inbheach, tha e air beò-shlàinte a dhèanamh na neach–naidheachd is ann an conaltradh.
David Eyre was born in North Lanarkshire in 1972. He started learning Gaelic at Edinburgh University. For most of his life, he lived in Glasgow, working in the news and media – but he’s now in Largs in North Ayrshire. Some of his poems have appeared in the periodicals Poetry Scotland, Irish Pages, Northwords Now, An Guth, and Gutter, as well as the collections New Writing Scotland, The Harbour, and Windows on Burns Night 2012. In 2013 his poem ‘Lucozade’ was shortlisted for the Irish / Gaelic poetry competition Comórtas Filíochta an Choirnéil Eoghain Uí Néill. He was Poet in Residence for the StAnza Poetry Festival 2018, with support from The Edwin Morgan Trust. He also writes prose. In 2015 his first short novel ‘Glainne’ was published by Sandstone Press and his first novel ‘Cailèideascop’ was published by Luath Press in 2017, both with support from the Gaelic Books Council. For most of his life, he has earned his living as a journalist and communications professional.
What was it about the aims of The Poets’ Republic that made you submit your work for consideration?
Dà rud. Tha e follaiseach gu bheil an iris air oidhirp shònraichte a dhèanamh gus taic a chumail ris a’ Ghàidhlig. Agus tha e cudromach gu bheil iris ann an Alba a bhios a’ brosnachadh bhàrdachd a bhios a’ cur an ceist an saoghal mì-chothromach, grànnda anns a bheil sinn beò. Thig ar latha!
Two things. It’s clear that the magazine has made a special effort to support Gaelic. And it’s important that there’s a magazine in Scotland that promotes poetry which calls into question the unequal, ugly world we live in. Our day will come!
Bha uair is gum b’ i bàrdachd guth an t-sluaigh. Ciamar as urrainn dhuinn tuigse is meas dhaoine air bàrdachd ath-bheòthachadh, mar mheadhan atharrachaidh shòisealta?
Poetry used to be the voice of the people. How can we regenerate people’s understanding of, and enthusiasm for, poetry as a vehicle for social change?
Tha mi a’ smaoineachadh gu bheil bàrdachd fhathast cudromach mar mheadhan san dòigh sin – gu h-àraidh ma bhios sinn a’ coimhead air òrain mar bhàrdachd.
I think poetry is still important as a medium in that way – especially if we look at song as poetry.
Nad bheachd, dè a’ chùis shòisealta as deatamaiche ann an Alba, san là an-diugh?
What do you consider to be the most significant social issue in Scotland today?
Ann an Alba agus air feadh an t-saoghail, ‘s i a’ cheist as cudromaiche a tha romhainn – dhomhsa, co-dhiù – ciamar a gheibh sinn seachad air eaconamaidh a tha stèidhichte air seilbheachd phrìobhaideach.
In Scotland and throughout the world, the most important question we face – for me, anyway – is how do we get past an economy based on private acquisition.
Cò am bàrd a mholadh tu do luchd-leughaidh Poblachd nam Bàrd?
What one other poet would you recommend to readers of The Poets’ Republic?
Edwin Morgan. Cleas, cridhe, ceàird, cneastachd, agus sùil a-riamh air saoghal cothromach.
Edwin Morgan. Finesse, heart, craftmanship and an ever egalitarian eye on the world.
Cò am bu chòir tagradh a chur a-steach gu Poblachd nam Bàrd?
Who should submit to The Poet’s Republic?
Daoine. Agus gu h-àraidh daoine nach eil toilichte leis an t-saoghal mar a tha e.
People. And especially people who are not happy with the world as it is.
Cò na h-àiteachan is meadhanan poblach as motha anns a chìtheadh tu do chuid obrach, nam b’urainn?
In what public space or media would you most like your work to appear?
Tha mi air a bhith caran fortanach san dòigh sin, agus tha mi toilichte gum bi na dàin agam a’ faighinn taisbeanadh idir. Nan robh misneachd a bharrachd agam, bhithinn airson rudeigin a dhèanamh air an àrd-ùrlar le ceòl ‘s dealbhan mar phàirt dhen tachartas. Aig Fèis StAnza, chaidh mo bheò-ghlacadh le Ulrike Almut Sandig.
I’ve been relatively fortunate in that way, and I am happy when my poems are seen, when they are. If I have more confidence, I’d want to do something on the stage with music and artwork as part of the spectacle. At StAnza, I was captivated by Ulrike Almut Sandig
Dè a’ chomhairle as fheàrr a chaidh a thoirt seachad, a thaobh do chuid sgrìobhaidh, gu ruige seo?
What is the best piece of writing advice you have been given so far?
Cùm ort!
Keep at it!
Dè a nì thu nuair nach bi thu ri sgrìobhadh?
What do you do when you’re not writing?
Cus ùine air na meadhanan sòisealta. Leughadh. Bidh mi ag obair ann ann obair-conaltraidh airson beò-shlàinte a dhèanamh.
Too much time on social media. I work in communications to make a living.
Càit’ am faighear tu air loidhne?
Where can we find you online?
http://davideyre.co.uk/sgriobhadh
Cuirmean no tachartasan sam bith?
Any upcoming gigs or events?
Bidh Daibhidh a’ leughadh aig ciad thachartas Poblachd nam Bàrd – Mu Sgaoil! ann an Leabharlann Bàrdachd na h-Alba air 24mh a’ mhìos, aig 2f.
David will be reading at the first The Poets’ Republic – Unleashed! event at the Scottish Poetry Library on the 24th of the month, at 2 pm
Mìle taing, a Dhaibhidh!


text:
Dh’fhoillsich Bòrd na Gàidhlig an naidheachd an-diugh gu bheil iad a’ dol a thoirt £115,000 seachad mar thaic do bhith toirt dràma na Gàidhlig air adhart aig ìre phroifeiseanta, coimhearsnachd agus ann an sgoiltean. Tha Bòrd na Gàidhlig a’ sireadh thairgsean, a’ tòiseachadh an-diugh fhèin, bho bhuidhnean as urrainn dealbh-chluich ùr a chruthachadh agus a thoirt air chuairt air feadh Alba.
Thuirt an Stiùiriche Planadh Cànain is Leasachaidhean Coimhearsnachd aig Bòrd na Gàidhlig, Daibhidh Boag: “Tha Bòrd na Gàidhlig ag aithneachadh mar a dh’fhaodas na h-ealain feum mòr a dhèanamh ann a bhith togail ìomhaigh na Gàidhlig air feadh Alba, agus mar a tha iad aig an aon àm a’ toirt cothrom luachmhor do luchd-labhairt na Gàidhlig an cànan aca a chleachdadh. ’S e as motha a tha fa-near dhuinn leis a’ phròiseact seo, dealbh-chluich phroifeiseanta Ghàidhlig a chur air dòigh a thèid air chuairt air feadh diofar choimhearsnachdan ann an Alba, agus an lùib a’ phròiseict bithear a’ toirt chothroman trèanaidh do dhaoine aig a bheil ùidh ann a bhith ag obair san roinn seo fhad ’s a tha iad ag obair air an dràma. Cuideachd, tha sinn an dùil gum faigh buidhnean coimhearsnachd agus sgoilearan buannachd às na bùithtean-obrach a thèid a chumail mar phàirt den chuairt.”
Lean e air: “Tha Bòrd na Gàidhlig air taic a thoirt do dhràma na Gàidhlig an dà chuid aig ìre na coimhearsnachd agus aig ìre phroifeiseanta airson grunn bhliadhnaichean agus tha sinn air maoineachadh cunbhalach a thoirt don Chomunn Ghàidhealach, Comunn na Dràma, Fèisean nan Gàidheal, Comhairle nan Leabhraichean, An Lòchran agus Sabhal Mòr Ostaig agus bidh sinn a’ toirt taic seachad an co-bhuinn ri Alba Chruthachail tro ar Maoin Leasachadh Dràma na Gàidhlig gach bliadhna. Mar thoradh air an obair chruaidh agus an taic-airgid sin, chunnacas taisbeanaidhean dràma Gàidhlig gan cur air dòigh gu cunbhalach o chionn beagan bhliadhnaichean agus tha e na amas don phròiseact seo togail air an t-soirbheachadh sin.”
Chaidh am pròiseact seo a mholadh às dèidh chòmhraidhean le buidhnean a tha an sàs ann an dràma aig ìre ro-innleachdail (Alba Chruthachail, Thèatar Nàiseanta na h-Alba agus BBC ALBA), agus le measgachadh farsaing de dhaoine a tha ag obair ann an dràma na Gàidhlig agus chaidh co-dhùnadh a dhèanamh gus am pròiseact a thoirt air adhart aig coinneamh a’ Bhùird ann an Ìle o chionn ghoirid.
Gheibhear làn fhiosrachadh mun phròiseact agus mu mar a chuirear tairgse a-steach aig
www.publiccontractsscotland.gov.uk.


text:
Sgeulachd mu mhàgan a bha a' leantainn Mac 'ic Ailein agus m...
Tuilleadh mar seo:
Sgeulachd mu bhàs...
Màgan mì-nàdarrach a bha...
Mar a chaidh Mac 'ic...
Mac 'ic Ailein a'...
Fiosraichean - Donald MacDonald
Luchd-clàraidh - Calum Iain MacIlleathain
Geàrr-chunntas - Sgeulachd mu mhàgan a bha a' leantainn Mhic 'ic Ailein agus mar a thàinig crìoch air.
Bha màgan a' leantainn fear de Chlann 'ic Ailein, air an robh Dòmhnall, timcheall air deireadh na 17mh linn. Bhuineadh Raghnall mac Ailein Òig, bàillidh oighreachd Mhòrair, dha. Dar a rachadh e air thuras bhiodh Raghnall mar bu trice còmhla ris. Chaidh e a dh'Uibhist turas le sgioba bàta. Ghlais e am màgan ann an Caisteal Tioram. Chunnaic iad am màgan a' snàmh às an dèidh fhad 's a bha an tìde a' fàs na bu mhiosa. Thuirt am fear-stiùiridh gum bu chòir dhaibh am màgan a thoirt a-steach. Dhiùlt Mac 'ic Ailein agus ghabh e thairis an ailm. Chaidh cùisean na bu mhiosa gus an tug Mac 'ic Ailein am màgan a-steach. Cha deach iad fada gus an robh là glè mhath aca.
Fiosrachadh mu thuras eile a lean am màgan e. Thàinig crìoch air a' mhàgan rathad air choreigin agus tha feadhainn a' smaoineachdainn gun deach ithe le cuilean leòmhainn a fhuair Mac 'ic Ailein bho Dhiùc Earra-Ghàidheil.
Fad a' Chlàir (h:m:s) - 00:05:33
Àm Clàraidh - 1954.05
Cànan - Gàidhlig
Seòrsa - Sgeulachd
Cruinneachadh - Sgoil Eòlais na h-Alba
Àireamh a' Chlàir - 31780
Àireamh an Teip Thùsail - SA1954.044
Àireamh a' Chlàir Thùsail - SA1954.44.3
Càileachd an Fhuaime - Math
Cruth Inneal a' Chlàir - R2R
Àite Clàraidh:
Siorrachd - Siorrachd Inbhir Nis
Paraiste - Àrasaig is Mùideart
Baile/Àite - Àrasaig
Àite a' Chuspair:
Siorrachd - Siorrachd Inbhir Nis
Paraiste - Àrasaig is Mùideart
Notaichean a' Chlàir -
Ceangal Maireannach - http://www.tobarandualchais.co.uk/gd/fullrecord/31780/1
Tweet


text:
SUNSOUL 'S e aon de proifeiseanta agus Dèanadair a' cuimseachadh air an taidheir CÀRADH bathar a chaidh a stèidheachadh ann an 2013 le Allen Lu. Ann an 2014, Simone e dhan SUNSOUL ann Sales suidheachadh agus thòisich i a 'ghnìomhachais seo bho 2005. An dèidh sin SUNSOUL a' fàs nas làidir ann an team.Then ann an 2017, Mgr Wang dhan SUNSOUL agus ann chasaid Teicnigeach R & D, promted agus fhuair barrachd buannachd ann an gnìomhachas seo loidhne.
SUNSOUL stèidhichte air ar proifeiseanta agus dìlseachd sgioba, tha sinn air leasachadh measgachadh de taidheir càradh bathar, leithid Bhalbhaichean cruaidh, Puncture càradh is cuir a-steach, Chemical Solutions, Thiruis agus Wheel Seirbheis Adhair Innealan, Hoses agus Accessories agus mar sin air adhart, agus tha sinn smachd a chumail air an càileachd ann an droch staid obair gus coinneachadh ri OEM coitcheann agus riatanas. Seach gu bheil ar chosgais reusanta agus seirbheis freagarrach, tha sinn cuideachd airson solar gnàthaichte Amazon agus mhargaidh. Ann stèidhichte air administrate mar TS16949 siostam, ar bathar saothraichte Thiruis bhalbh agus cuibhle cuideaman cuideachd a 'coinneachadh le TRA, ETRTO ìre eadar-nàiseanta.
SUNSOUL ghineadh prothaideach fàs seasmhach gus dèanamh cinnteach gu soirbheachadh le phutadh againn cothromach gnothachais roinne. Tha sinn a 'strì airson iomlanachd agus a' leantainn excellence.Outstanding luchd-obrach a tha na bun-stèidh do ar companaidh soirbheachail. Chompanaidh againn a tha cultar a chomharrachadh le tapachd, follaiseachd agus urram dha chèile. Sinn a 'brosnachadh ar luchd-obrach a' gabhail seilbh agus a 'fàs còmhla ris a' chompanaidh.
SUNSOUL Tha meas mòr airson a h-uile com-pàirtichean a 'co-obrachadh, tha sinn a' leasachadh misneachd ann a leanas air an t-saoghal a ghluasad.
Leig ar n-eòlas ag obair airson thu !!


text:
CARMINA GADELICA
Ortha nan Gaidheal
BEANNACHADH GARMAIN [112]
- Beannaich, a Thriath nam flath fial,
- Mo bheirt's gach sian a ta 'n am choir,
- Beannaich, mi 'n am uile ghniomh
- Dean mi tiaruinte ri m' bheo.
- Bho gach gruagach is ban-shith,
- Bho gach miorun agus bron,
- Cuidich mi, a Chuidich-Thi,
- Fad's a bhios mi 'n tir nam beo.
- An ainm Mhuire mhin nam feart,
- Chalum-chille cheart nam buadh,
- Coistrig ceithir phuist mo bheairt,
- Gun am beairtich mi Di-luain.
- A casachun, a slinn, 's a spal,
- A h-iteachean, a snath, 's a gual,
- A crann-aodaich, 's a crann-snath,
- Fuidheagan is snath nan dual.
- Gach aodach dubh, geal, is ban,
- Grisionn, lachdunn, sgaireach, ruadh,
- Thoir do bheannachd anns gach ait,
- Air gach spal a theid fo dhual.
- Mar sin bidh mo bheairt gun bheud,
- Gu'n an eirich mi Di-luain;
- Bheir Muire mhin-gheal dhomh dh'a speis,
- 'S cha bhi eis air nach faigh mi buaidh.
Niall MacFhionnlaigh, A' Chiste Ghàidhlig, a chuir na teacsaichean seo gu léir bho Carmina Gadelica air an làrach-lìn aig Sabhal Mór Ostaig ann an 1995
2001-04-08 CPD


text:
Tha mòran de bheachdan ann an gnìomhachas togail ceangail a tha gu math cumanta airson gnìomhachas margaideachd didseatach. Chan eil e gu diofar dè na bliadhnachan de dh'eòlas a th 'agad anns a' chuspair seo, cha bhi fios agad a-mach gu mionaideach mar a tha Google a 'gabhail ris an làrach agad agus dè a bhios an siostam rannsachaidh seo a' dèanamh an ath mhionaid. Chan eil ach luchd-leasachaidh Ghoogle agus luchd-maighstir lìn comasach air fios a bhith aca. Feumaidh sinn a bhith a 'cleachdadh an dàta a th' againn agus an t-eòlas a th 'againn gus buaidh a thoirt air ar rangachadh làraich.
Tha tòrr aithrisean cunbhalach agus beachdan coimeasach ùr mu phròifil backlink agus backlinks. Leig leinn deasbad air an fheadhainn as cumanta bhuapa:
Chan eil ceanglaichean "Rel = nofollow" a 'toirt seachad luach sam bith
"Is e rel = nofollow" taga sònraichte backlink a tha ag innse bots rannsachaidh nach innis iad mar sin ceangalan agus nach cuir thu sùgh sam bith troimhe - nanobeam ubiquiti discovery. Tha mòran dheasbadan ann mu luach cheanglaichean nofollow. Tha cuid de mhaighstirean-lìn ag ràdh nach eil feum air ceanglaichean mar sin a chruthachadh, agus cuid eile a 'cumail a-mach gum faod luach dorsan-taice dofollow a bhith air a mheas gu ìre mhòr. Air mo inntinn, chan eil freagairt shoilleir ann don cheist seo oir faodaidh an luach aca a bhith an urra. Chan eil na ceanglaichean a tha a 'dol a-steach a' cur ri pìosan sònraichte. Mar eisimpleir, ma thòisicheas sinn air làrach-lìn agus ga neartachadh leis an àireamh de cheanglaichean PR "neo-ghluasadach" càileachd. Mar thoradh air an sin, cha bhith thu a 'coimhead ri àrdachadh gu h-obann air staitistig trafaig. Tha mi creidsinn gu bheil Google a 'dèanamh deagh thuigse air a bhith a' tuigsinn "chan eil ceangal" ann.
Ach, is fhiach iomradh a thoirt air cuid de sgìrean far a bheil buaidh mhòr aig ceangalan neo-dhìreach air làraich làraich agus ùghdarras làrach-lìn iomlan. Tha na ceàrnaidhean sin a 'gabhail a-steach làraich-lìn a tha air an dèanamh nas fheàrr air adhart, pròifilichean backlink a tha a' toirt a-steach ceanglaichean "nofollow" agus cuin a tha teacsaichean air an toirt seachad air an dèanamh nas fheàrr. Tha ìomhaighean neònach air ais air na raointean a leanas. Faodar a adhbharachadh le grunn adhbharan eadar-dhealaichte leithid gnìomhachdan spammy no prògraman ceangailte.
Chleachd mi taic neo-dhìreach air mo chleachdadh, a 'feuchainn ri faighinn bho thùsan lìn àrd-inbhe ann an riochd beachdan blog, ceanglaichean, greisean deasachaidh agus dòighean togail ceangail eile. Mar thoradh air sin, choilean mi ceanglaichean math le tag "rel = nofollow. "Thug na ceanglaichean sin barrachd air 100% àrdachadh ann an rèiteachaidhean prìomh fhaclan.
Sin as coireach gum faod mi a ràdh nach urrainn do backlinks gun luach a thoirt don làrach agad. Ach, tha e cudromach mar a fhuair iad. Tha càileachd organic nofollow a 'toirt taic dha-rìribh airson co-chothromachadh a dhèanamh de cho-mheasan de cheanglaichean ro-uabhasach.
A bheil an càileachd a 'buntainn?
Ma dh 'iarr thu orm a' cheist seo dìreach às deidh an ùrachadh mu dheireadh de Penguin Ghoogle, bhiodh mi air sùil a thoirt air rudeigin mar a bha e san àm sin cha robh a h-uile duine ach a 'coimhead airson na ceanglan càileachd. Ach, le ùine a thìde, chaidh an cuideam atharrachadh. An-diugh, tha mòran làraich-lìn a 'toirt buaidh air stòran lìn eile ged a tha nas lugha de cheanglaichean càileachd aca agus dìreach gu bheil grunn cheanglaichean spamaidh aca bho dhuilleagan fiosrachaidh. Sin as coireach gum faodadh làraichean le ioma-taic a bhith air an iomall a bharrachd le glè bheag de cheanglaichean càileachd. Anns na bliadhnachan roimhe, tha sinn air co-cheangal mòr fhaicinn leis an àireamh de dhrochaidean-taice, chan ann a-mhàin air càileachd iad, a 'toirt buaidh air na cluicheadairean nic mhargaidh as motha ann an dreuchdan TOP.
A bharrachd air an sin, is dòcha gum bi e neònach, ach fhathast, faodaidh tòrr ceanglaichean bhon aon raon cuideachadh a thoirt dhut, agus tha Google a 'cur fàilte air. Chan eil cunnart agad peanasan fhaighinn agus faodaidh e buannachd fhaighinn às. A bharrachd air an sin, dh'fhaoidte gum bi an àireamh iomlan de dhrochaidean-taice taobh a-muigh a 'cur ris na h-oidhirpean SEO agad oir is e factar mòr co-rèiteachaidh a th' ann. Bidh maighstirean-lìn cuideachd a 'gairm luaths ceangail "togail togail cheanglaichean". "


text:
Brown ag iomairt cuide ri Darling
Tha Gòrdan Brown, a bha roimhe na Phrìomhaire, air nochdadh cuide ri Alasdair Darling gus iarraidh air luchd-bhòtaidh na h-Alba neo-eisimeileachd a dhiùltadh.
Bhiodh fathannan a' dol nach robh càirdeas ro mhath eatorra nuair a bha Mgr Darling na Sheansalair fo Mhgr Brown.
Thàinig an dithis còmhla ge-tà, gus argamaid gu bheil stàit shochairean na RA "a' tabhann barrachd dìon" do mhuinntir na h-Alba.
Aig a' cheart àm, thuirt Rùnaire Slàinte na h-Alba, Ailig Neil, gur ann le bhòt "Bu Chòir" as fheàrr a thèid NHS na h-Alba a dhìon.
Bha Mgr Brown agus Mgr Darling a' bruidhinn aig tachartas airson na h-iomairt Nas Fheàrr Còmhla ann an Dùn Dèagh air an dearbh là a bhios Albannaich a roghnaich bhòtadh tron phost a' tòiseachadh a' faighinn an cuid phàipearan-baileat.
'Barrachd dìon'
"Chan ann airson sealladh nàiseantach de dh'àm ri teachd na h-Alba a bu chòir dhuinn bhòtadh, ach airson sealladh tìr-ghràdhach de dh'Alba, le pàirt mhòr aice ann am Breatainn agus anns an t-Saoghal," thuirt Mgr Brown.
Thuirt e cuideachd: "Tha stàit shochairean na RA a' tabhann barrachd dìon do pheinnseanairean, do chiorramaich agus do dhaoine gun chosnadh."
Thug Mgr Brown cuideachd slaic air planaichean cìse Riaghaltas na h-Alba; nam measg, a bhith a' gearradh na cìse corparaid gu 3sg san not fo ìre na RA.
"'S iad na daoine beartach a gheibh as motha de bhuannachd à poileasaidhean cìse an SNP, seach na daoine àbhaisteach ann an Alba," bheachdaich e.
Thug Mgr Darling iomradh air Mgr Brown mar "mo dheagh cho-obraiche" fhad 's a thuirt an t-seann phrìomhaire gun robh e "fìor thlachdmhor" a bhith a' bruidhinn cuide ri ceannard Nas Fheàrr Còmhla.
Bha Mgr Darling, a bha na Sheansalair san Riaghaltas Làbarach eadar 2007 agus 2010, ag innse às dèidh làimh gun robh "eas-aonta bunaiteach" air a bhith eadar e fhèin is Mgr Brown a thaobh poileasaidh eaconamaich. Bha e cuideachd a' cumail a-mach gun do chuir e aghaidh ri ionnsaighean "meatachaidh" bho No 10.
Chaidh stad a chur air òraid Mhgr Brown, ann an Talla Marryat ann an Dùn Dèagh, nuair a chaidh neach-togail fianais a chur a-mach às an t-seòmar.
'Droch bhuil'
A' tadhail air fradhairciche ann an Glaschu, thuirt Mgr Neil gun cuireadh bhòt airson neo-eisimeileachd dìon air an NHS bho "chlàr-gnothaich phrìobhaideachaidh".
Thuirt Rùnaire na Slàinte: "Airson gach £10 a thèid a chall gu seirbheisean slàinte is poblach Shasainn, tro ghearraidhean teanntachd, prìobhaideachadh agus cosgaisean euslainteach, caillidh Alba £1 bho ar cuid buidseat fhèin.
"Tha e air a bhith na bhriseadh-dùil a' faicinn luchd-poileataigs Làbaraich ann an Alba a' feuchainn ris an luchd-bhòtaidh Albannach a mhealladh, a' cumail a-mach nach eil na Tòraidhean agus prìobhaideachadh san NHS a' cur bhuidseatan nan seirbheisean poblach ann an cunnart.
"Aig deas, tha na Làbaraich ann an Sasainn agus a' Chuimrigh a' toirt rabhaidh mun droch bhuil a bheir planaichean Westminster air an NHS."
Tha luchd-taic an Aonaidh air a dhol às àicheadh gum biodh gearraidhean ann am buidseatan slàinte fo fhoirmle Barnett.


text:
Tha am film ‘Blade Runner’ a nochd sna 80an cha mhòr coisrigte do luchd leantainn ficsean saidheansail. An e toilbheum a bhiodh ann am filmeadh dreachd ùir? Chaidh Màrtainn Mac A’Bhàillidh a dh’fhaicinn ‘Blade Runner 2049’.
Tha daoine mar mi fhèin, a rugadh anns na h-ochdadan, air an t-uabhas de na filmichean, sgeulachdan agus caractaran fhaicinn leis an do dh’fhàs sinn suas ’s iad air an dèanamh às ùr. Uaireannan dìreach film eile a tha mas fhìor ùr, air a chur riutha gun fheum no adhbhar ach airson airgead a dhèanamh gu furasta, gu tùr a’ crochadh air cliù an fhir thùsail. Tha mi fhèin ro chleachdte riutha, mar sin, agus leis gur a’ chiad Blade Runner am film as fheàrr leam san t-saoghal, bha measgachadh de dh’iomagain agus fhiughair orm mu Bhlade Runner 2049.
‘S e fìor dheagh fhicsean saidheansail a th’ ann am Blade Runner ach cuideachd na ‘Noir’ clasaigeach; lorgaire dìomhaireach, boireannach cunnartach (no femme fatale), saoghal dorcha aonaranach far a bheil an t-uisge a’ dòrtadh an-còmhnaidh; bha na co-phàirtean deatamach uileadh ann! Cha b’ e sealladh dòchasach a thug am film dhuinn agus ‘s ann anns an t-saoghal eagalach sin a tha am fear ùr stèidhichte. Cha b’ e film furasta a choimhead a bh’ ann am Blade Runner ach bha an teachdaireachd cumhachdail, riatanach agus fhathast leantainneach.
Bhon a chaidh an ciad-fhilm a sgaoileadh an toiseach ann an 1982 tha còig tionndaidhean de Bhlade Runner air tighinn a-mach. Tha cùisean air tighinn chun na h-ìre is gu bheil e duilich dhomh a radh fiù ’s ma tha na cuimhneachaidhean a tha agam air an fhilm thùsail fìrinneach gus nach eil. Ach ’s dòcha gu beil sin iomchaidh air sgath gur e sin a’ bhrìgh aig cridhe na sgeoil; dè tha fìor is dè nach eil? Lethbhreacan, cuimhneachaidhean; dè tha gar dèanamh nar mac an duine; an e ar cuimhichean, ar faireachdainnean agus ar co-fhaireachdainnean no an e dìreach gun deach ar breith gu nàdarra a tha a’ ciallachadh gu bheil anaman againne? (Co-dhiù ma chreideas tu gu bheil an leithid ann).
Anns an t-saoghal ghruamach, lom, a tha air fhoillseachadh dhuinn an-seo ‘s iad na Replicants, na clònaichean a chaidh innleachadh mar thràillean dhuinn anns na speuran, no ‘off-world’ mar a th’ aca air, a tha da-rìribh comasach air gaol, co-fhaireachdainn agus lèirsinn. Tha iad ag iarraidh a bhith beò. Ann am Blade Runner 2049 tha sinn a’ leantainn builean às dèidh do Rick Deckard (Harrison Ford) agus Rachael (Sean Young) teicheadh aig ceann a’ chiad fhilm. Tha 30 bliadhna air a dhol seachad agus ‘s ann nas miosa a tha an saoghal air fàs san eadar-ama.
Bha tòrr cheistean air fhàgail gun fhreagairt sa chiad fhear agus ‘s ann gu mòr a’ cur ris an sgeulachd a tha am fear ùr. Tha an sgeulachd sin domhain agus làn bheartais, a’ togail air beachdan làidir mu ghaol eadar daoine agus na gealltanasan a tha sanasachd agus teicneolas a’ toirt dhuinn. Tha e a’ toirt ort ceasnachadh mu dè ‘s urrainn dhut a chreidsinn mu chàirdeasan eadar daoine, ‘s sinne an urra ri cuimhneachaidhean sealach mì-earbsach. ‘S ann eadar Replicant Officer K (Ryan Gosling) agus Joi (Ana de Armas) an hoileagram aige le tuigse innealta, a tha an càirdeas as blàithe agus ùghdarrail san fhilm. Ach fhad ‘s a tha e ga do thoirt a-steach leis a’ bhlàths sin eatorra, a-muigh san uisge tha sanasachd a’ togail amharas; an seo tha ‘Joi’ a’ nochdadh na fuamhaire, is an duan aice “Ge b’ e dè tha thu ag iarraidh chluinntinn, ge b’ e dè tha thu ag iarraidh fhaicinn”: chan urrainnear earbsa a chur anns na tha thu fhèin a’ faireachdainn.
Mar a bhiodh dùil tha an t-actadh uile fìor mhath, ach an taca ri cuid de na fhilmichean, leithid Star Wars agus Indiana Jones, a chleachd Harrison Ford airson an ròil aige ùrachadh gus a luchd-leantainn a thoileachadh, tha an aois aig a bheil e, a’ cur ri sgeulachd Rick Deckard. ‘S e taisbeanadh faireachail, tòcail agus neartmhor a th’ ann bhuaithe. Mar a rinneadh sa chiad fhear, tha an stiùiriche sgileil dàna Denis Villeneuve air ùine a thoirt eadar na caractaran; chan eil cabhag ann mar a tha àbhaisteach do Bhlocbusters ùra. ‘S e an t-àile, an oillt, a tha cudromach do Villeneuve.
Gu neo-àbhaisteach son an latha a th’ann, chuir Villeneuve teicneolas camara agus èifeachdan lèirsinneach gu feum gus seallaidhean do-chreidsinneach àlainn a lìbhrigeadh, Chum e leis an stoidhle-lèirsinn bhuadhmhoir bhon a’ chiad fhear; na dathan doilleir agus dorchadas domhain air an co-chontrarrachadh an aghaidh sanasachd saidhbhreachail soilleir. Tha fuaim an fhilm gu mòr an crochadh air a’ cheòl iomraiteach le Vangelis, Hans Zimmer agus Benjamin Wallfisch a tha mar ghaoir neo-shocrach a’ chuireas ris an ìomhaigheachd.
Gu h-iongantach dhomhsa, ‘s e ath-fhilmeadh, (sequel) a tha nàdarra is cudromach. A’ leantainn film nach do dh’fhàs sgìth no sean idir, tha am fear ùr smaoineachail ‘s snasail. Tha am film a’ cur an cèill gu h-ealanta beachdan le buinteanas san latha an-diugh agus cuid de na trioblaidean bunaiteach a tha romhainn. Chan ann tric a chithear sequel a shàsaicheas ar dùil mar seo. Nam bheachd-sa ‘s e clasaig ùr a th’ann air am bi sinn a’ coimhead a-rithist is a-rithist san àm ri teachd.
Màrtainn Mac A’ Bhàillidh


text:
- TIOTAL
- An t-Eilean Sgitheanach
- EXTERNAL ID
- PC_PRISCUS_WCS6365
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS
- LINN
- 1890an
- CRUTHADAIR
- George Washington Wilson
- NEACH-FIOSRACHAIDH
- Mark Butterworth - Priscus
- AITHNEACHADH MAOINE
- 29599
- KEYWORDS
- taighean
dachannan
taigh-croite
An t-Eilean Sgitheanach
feircean
mòine
bàthach
croitearan
crummy
eòin
Chaidh an dealbh seo a thogail leis an fhear-chamara Albannach Seòras Washington Wilson (1823-93) agus chaidh an dealbh a chleachdadh nuair a dhèanadh e òraidean air eachdraidh Alba. Tha an tuairisgeul seo air a thogail bho notaichean na h-òraid sgrìobhte le Washington Wilson fhèin.
Tha blas de bheatha Robinson Crusoe ann an dachaigh mar seo, ach bhiodh blasad de dh' aimsir an Eilein Sgitheanaich agus dìth na cofhurtachd a dhèigheadh na chois, a' cur ruaig air tlachd sam bith ann a bhith a' fuireach ann an dachaigh mar seo. Chan eil an taigh àbhaisteach air a' Ghàidhealtachd an iar na shàr-thogalach, agus tha e fosgailte don ghaoith agus an-còmhnaidh a' leigeil a-steach an uisge. Tha feircin beag sgadain gun tòn, air a phutadh air a' mhullach, a' seasamh mar shimilear, ach bidh ceò gorm na mònach a' seachnadh an fhosglaidh seo agus a' sruthadh a-mach gu pailt às an doras agus às na cùiltean sa bhalla agus sa mhullach. Chan ann tric a tha solas na bhroinn. 'S ann bho dheàrrsadh dearg teine na mònach, air a bheil prais mhòr a' goil, a tha na th' ann de sholas a' tighinn agus chan ann bhon leòsan chumhang le a chearcall de dh' uaine mar ghlainne botail. Tha na cabair, air a bheil am mullach na laighe, dubh agus gleansach le sùith. Chan eil ach glè bheag de dh' àite cadail ann. 'S e talamh cruaidh a th' anns an ùrlar; chan eil mòran àirneis ann, fiù 's sèathar, agus tha stùil is ulpagan, a th' air an lìomhadh le cleachdadh iomadh ginealaich, a' dèanamh a' chùis na àite. Mar as trice tha an doras a' fosgladh a-steach dhan bhàthaich, a tha air a sgaradh on rùm-fuirich le còmhla ìseal, mòr gu leòr gus "crummy" a chumail a-mach, agus bidh cearcan is eile a' gogadaich mun cuairt agus a' dearbhadh an co-sheasamh ris a' chroitear agus a theaghlach; tha an dorchadas san rùm as fhaide a-muigh buileach gun sholas, ach dìreach taobh a-muigh an dorais, agus mar as àbhaist a-muigh tha lad no lòn de dh' uisge loibht' ann le droch bholadh bhuaithe anns a bheil a dhà no trì thunnagan salach a' ludradh


text:
Yn Keayn Sheealtagh
Ta'n Keayn Sheealtagh ny 'aarkey smoo er y theihll as eh 179,700,000 km² er eaghtyr. T'eh sheyney veih'n Arctagh ayns y twoaie gys yn Antarctagh ayns y jiass, as t'eh caglit liorish yn Aishey as yn Austrail da'n sheear as America Hwoaie as Yiass da'n shiar. T'eh cummal 46% dy eaghtyr ushtee ny cruinney as 32% eaghtyr slane ny cruinney. T'eh ny smoo na thalloo cochianglt ny cruinney. Ta cryss ny cruinney rheynn magh y keayn ayns daa ayrn - Yn Keayn Sheealtagh Hwoaie as Yn Keayn Sheealtagh Yiass. Ta'n boayl s'diuney soit ayns y cheayn ayns Clash Variana 'sy cheayn sheear as eh 10,911 m er diunid.


text:
Càineadh air na Poilis aig tuath
Fhuair aithisg ùr gum bu chòir ionad-fòn nam Poileas an Inbhir Nis a chumail fosgailte aig an ìre seo.
Tha Àrd-Neach-Sgrùdaidh nam Poileas, Derek Penman, cuideachd ag ràdh gu bheil laigsean anns cho luath is a tha Poilis ann an ceann a tuath na h-Alba a' freagairt ghairmean-èiginn.
Rinn Mgr Penman sgrùdadh air mar a tha Poileas Alba a' dèiligeadh ri gairmean-èiginn.
Chaidh a chur air dòigh às dèidh tubaiste air an M9 as t-Samhradh san deach dithis a mharbhadh.
Thug e trì là às dèidh dha na Poilis gairm-èiginn fhaighinn a dhol gu làrach na tubaiste.
San aithisg aige, fhuair Mgr Penman gun robh laigsean san dòigh sa bheil Poileas Alba a' dùnadh cuid de na h-ionadan-fòn aca.
Targaid
Dh'innis e nach deach 18% de ghairmean 101 sa cheann a tuath a fhreagairt taobh a-staigh na targaid de 40 dìog.
Thug gearraidhean ann an àireamhan luchd-obrach agus dìth stiùiridh buaidh air sin, thuirt e.
Tha Mgr Penman ag ràdh gum bu chòir dhan t-siostam a dhèanamh nas seasmhaiche.
Thuirt e san eadar-ama nach bu chòir planaichean 'son ionadan-fòn an Inbhir Nis is Obar Dheathain a dhùnadh a dhol air adhart idir.
Chaidh dàil a chur air na planaichean sin mar-thà.
Dh'iarr Mgr Penman gun tèid na h-ionadan a chumail fosgailte gus am bi dearbhadh neo-eisimileach ann gu bheil Poileas Alba comasach air dèiligeadh ri cùisean às an aonais.


text:
Naidheachdan 11:00m
7 Am Faoilleach 2015 Ùraichte aig Ùraichte aig
Prìs na h-Ola
Thuit prìs na h-ola Brent Crude, slat-tomhais air prìs na h-ola air feadh an t-saoghail, fo $50 gach barraille airson a' chiad uair bho chionn còrr is còig bliadhna. Thuirt an Seansalair, Seòras Osborne, gum feum companaidhean a' phrìs air connadh dachaigh agus faraidhean adhair a ghearradh mu choinneimh sin, agus tha am Pàrtaidh Làbarach anns na h-Eileanan an Iar ag iarraidh faraidhean aiseig nas lugha air an aon adhbhar.
Merkel
Iarraidh Daibhidh Camshron taic dha a phlana airson leaschadh air an Aonadh Eòrpach nuair a choinnicheas e ri Seansalair na Gearmailt, Angela Merkel, ann an Lunnainn an-diugh. Thuirt am Prìomhaire mar thà, ma 's e agus gun soirbhich leis anns an taghadh choitcheann, gun dèan e bargain an toiseach air ballrachd Bhreatainn anns an Aonadh Eòrpach mus bi referendum ann ann an 2017 air àite Bhreatainn san AE.
Cead Bàsachaidh
Tha buidheann a tha ag iarraidh cead do dhaoine làmh a chur nam beatha fhèin a' foillseachadh bhideo an-diugh, 's iad ag ràdh gum freagair e ceistean agus cion tuigse a th' air mòran mun bhile air am bi deasbad a-rithist ann am Pàrlamaid na h-Alba an ath-sheachdain. Tha an iomairt "My Life, My Death, My Choice", ag innse cò aig am biodh cead fo ùr, agus dè na cùmhnantan agus riaghailtean a bhiodh an lùib a' phròiseas.
Tubaist Cheàrnaig Sheòrais
Chaidh dràibhear na làraidh-sgudail a bha san tubaist anns an do chaill sianar am beatha ann an Glaschu a leigeil a-mach às an ospadal. Bha an duine, a tha 57, air a bhith ann an Ospadal an Western sa bhaile bho bha an tubaist ann air 22na den Dùbhlachd. Tha dithis eile san ospadal fhathast.
Casg-astair
Thuirt ceannardan comhairle ann an Dùn Èideann gun gluais iad air adhart le plana airson casg-astair aig 20 m.s.u. air trafaig air feadh mòran den bhaile. Tha luchd-iomairt ag iarraidh air bailtean mòra, agus bailtean eile ann an Alba, an dearbh rud a dhèanamh.
Droch Shìde
Tha droch shìde a' toirt buaidh gu ìre air choireigin air cha-mhòr a h-uile seirbheis-aiseig air a' chosta an iar. Tha seòladh à Steòrnabhagh aig 2:00f gu bhith ann uair de thìde nas tràithe a-nise aig 1:00f, agus mar an ceudna seòladh às Ulapul aig 5:30f, bidh sin ann aig 4:30f.
Seòladh às Ùige gu ruige Loch nam Madadh, a' chiad sheòladh, bidh sin ann aig 2:15f. Chaidh an seòladh às Loch nam Madadh gu ruige Ùige aig 11:55m, a chur dheth uile gu lèir. An seòladh aig 6:45f a-nochd às Ùige gu ruige Loch nam Madadh, bidh sin a-niste a' falbh feasgar aig 2:15f.
Chan eil an sin ach cuid de na seirbheisean aig Cal Mac air a bheil an aimsir a' toirt buaidh. Tha am fiosrachadh as fheàrr air làrach-lìn Chaledonian Mhic a' Bhriuthainn.
Ann an Leòdhas tha Rathad a' Bhràighe fosgailte a-rithist. Bha siostam convoy ann na bu tràithe air a' mhadainn, 's bha e dùinte fiù 's na bu tràithe sin air a' mhadainn. Tha Poilis ag iarraidh air dràibhearan a dh'aindeoin sin a bhith gu math faiceallach.
Tha Drochaid an Eilein Sgitheanaich, an A87, dùinte do charbadan àrda.
Tha rabhadh cuideachd air Drochaid Cheasaig. Drochaid Thatha dùinte do bhusaichean double-decker, agus tha casg-astair air Drochaid Fhoirthe.


text:
- TIOTAL
- Alba san 13mh linn
- EXTERNAL ID
- QZP40_941_P001
- ÀITE
- Alba
- LINN
- 13mh linn
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31389
- KEYWORDS
- mapaichean
dùthchannan
àitean
cruinn-eòlas
zoomable
deilbh leudachail
Tha am map neo-àbhaisteach seo de dh'Alba san 13mh linn a' sealltainn ceann a deas Alba air taobh deas a' mhapa is ceann a tuath Alba air an taobh chlì. Tha bailtean, caistealan is aibhnichean air an comharrachadh. 'S iad na h-Eileanan Siar na cearcallan ris a ' chost aig bonn a' mhapa, agus tha Arcaibh faisg air an oisean chlì gu h-àrd.
Chaidh am map seo, bho mhap thùsail anns an Leabharlann Bodleian aig Oilthigh Ath nan Damh (Oxford), a thoirt on leabhar 'Early Travellers in Scotland', deasaichte le H Hume MacilleDhuinn (1891)


text:
Cosgais gun dùil air oighreachdan coimhearsnachd
Bidh aig oighreachdan coimhearsnachd ùra na mìltean notaichean a phàigheadh gus fiosrachadh atharrachadh mu chroitean a chaidh a chlàradh aig Clàraidhean Fearainn na h-Alba.
Ma tha fearann sam bith air a chlàradh mus do ghabh an t-uachdaran ùr sealbh air, thathas ag iarraidh £90 airson ainm an uachdarain a chur air gach croit - agus 's e an t-uachdaran fhèin a dh'fheumas a dhèanamh.
'S ann aig Urras Oighreachd Chàrlabhaigh ann an Leòdhas a nochd an duilgheadas, ris nach robh dùil idir.
Le 17 croitean air an clàradh air an oighreachd, feumaidh an t-Urras suim còrr is £1,500 a phàigheadh.
Sgrìobh Cathraiche an Urrais, Coinneach MacIllInnein, litir ghearain fhoirmeil ag ràdh nach robh seo idir cothromach, leis nach eil annta ach buidheann ùr coimhearsnachd a tha a' faighinn taic bhon sporan phoblach.
Thuirt e, leis gun tàinig seo orra gu h-obann, chan eil buidseat aca air a shon.
Thuirt Clàraidhean Fearainn na h-Alba nach robh cumhachd acasan dad a dhèanamh mu dheidhinn, seach gun deach seo a chur sìos gu soilleir ann an Achd Ath-Leasachaidh na Croitearachd.
Tha Oighreachd Bharbhais, agus Oighreachd na Pàirce, cuideachd ann an Leòdhas, anns an dearbh shuidheachadh, leis gun deach na h-oighreachdan sin ann an làmhan na coimhearsnachd an dèidh don Achd a thighinn a-steach.
Chan eil e idir a' bualadh air na h-urrasan coimhearsnachd a cheannaich an cuid fearainn air thoiseach air sin ge-tà.
Tha Mgr MacIllInnein a' sgrìobhadh gu BP nan Eilean Siar, Aonghas MacNèill, agus BPA na sgìre, Alasdair Allan, a dh'iarraidh taic, 's e ag ràdh gum feumar dèiligeadh ris an duilgheadas aig an ìre as àirde.


text:
Consultation: Plana Gàidhlig 2018-21
Consultation: Plana Gàidhlig 2018-21
Plana Gàidhlig an Oilthighe
Chaidh Plana Gàidhlig Oilthigh Ghlaschu a' cur air bhog Diciadain 13mh Màrt 2013. Chaidh am Plana ullachadh fo chumhachan Achd na Gàidhlig (Alba) 2005 agus a rèir amasan Plana Nàiseanta na Gàidhlig agus planaichean ro-innleachdail an Oilthighe.
Plana Gàidhlig 2012 - 2017 (PDF)
Gaelic Language Plan
The University's Gaelic Language Plan was formally launched on Wednesday 13th March 2013. The plan was prepared under the terms and conditions of the Gaelic Language (Scotland) Act 2005 and in line with the aims and objectives of the National Plan for Gaelic and the University's own strategy.
Comataidh Gàidhlig | Gaelic Language Committee
Chaidh Comataidh Gàidhlig an Oilthighe a stèidheachadh ann an 2011 airson ullachadh Plana Gàidhlig an Oilthighe a stiùireadh ann an co-bhonn le Oifigear Gàidhlig an Oilthighe. Tha fìor mheasgachadh de bhuill air a’ Chomataidh a tha a’ riochdadh diofar roinnean air feadh an Oilthighe. Tha buill a’ Chomataidh air ainmeachadh gu h-ìosal. // The University's Gaelic Language Committee was established in 2011 to oversee the preparation and implementation of the University's first Gaelic Language Plan in collaboration with the Gaelic Language Officer. Committee members represent a wide-range of areas from across the University.
An Dr. Dorothy Welch (Cathraiche), Leas-Rùnaire an Oilthighe
An t-Ollamh Roibeard Ó Maolalaigh, Iar-Phrionnsabal agus Ceannard Cholaiste nan Ealain
An t-Ollamh Dauvit Broun, Ollamh Eachdraidh na h-Alba
Mrs Catriona NicÌosaig, Leabharlann
Mr Peter Aitchison, Ceannard Roinn Conaltraidh
Ms Stella Heath, Stiùiriche Ionad an Fhoilein Fhosgailte
Comhairle Riochdachaidh nan Oileanach
Dr. Sheila Kidd, Ceannard Ceiltis is Gàidhlig
Ms Fiona Dunn, Oifigear na Gàidhlig
An Dr. Dorothy Welch (Chair), Deputy Secretary
Professor Roibeard Ó Maolalaigh, Vice Principal and Head of the College of Arts
Professor Dauvit Broun, Professor of Scottish History
Mrs Catriona NicÌosaig, Library Assistant Director (Student Engagement)
Mr Peter Aitchison, Director of Communications and Public Affairs
Ms Stella Heath, Director of Centre for Open Studies
Student's Representative Council
Dr. Sheila Kidd, Head of Celtic and Gaelic
Ms Fiona Dunn, Gaelic Language Officer


text:
- TIOTAL
- Sealadh de locha, Na Tròiseachan
- EXTERNAL ID
- GB1796_859_20_0608
- ÀITE
- Na Tròiseachan
- LINN
- 20l
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 10526
- KEYWORDS
- Eilean I
Na Tròiseachan
Calasraid
Loch Laomainn
Sir Walter Scott
Lady of the Lake
Rob Roy
Chaidh an dealbh seo de loch, 's dòcha anns na Tròiseachan, a thogail le M.E.M. Donaldson anns a' chiad leth dhen 20mh linn.'S e sgìre bhrèagha a tuath air Glaschu, eadar Calasraid agus Loch Laomainn a th' anns Na Tròiseachan. Fhuair an sgìre togail mar àite-turasachd le sgrìobhadh Shir Walter Scott, gu h-àraid leis an dà leabhar 'Lady of the Lake' agus 'Rob Roy'.
Rugadh Màiri Ethel Muir Donaldson, ann an 1876 agus thàinig i chun na Gàidhealtachd mu 1908. Shiubhail i mun cuairt ceann a tuath agus taobh an iar na Gàidhealtachd, a' sgrIdheobhadh agus a' togail dhealbhan. B' e Àird nam Murchan fear dhe na h-àiteachan a b' fheàrr leatha agus rinn i a dachaigh ann, aig Sanna ann an 1927.
Eadar 1912 agus 1949 rinn i iomadach leabhar air eachdraidh sòisealta agus cleachdaIdhean an t-sluaigh ann an ceann a tuath agus taobh an iar na Gàidhealtachd. 'S iad 'Wanderings in the Western Highlands and Islands' agus 'Further Wanderings - Mainly in Argyll' an dà leabhar as ainmeile a rinn i agus tha a dealbhan fhèin anns na leabhraichean sin. Chaochail i ann an taigh-eiridinn ann an Dùn Èideann ann an 1958 agus chaidh a tìodhlacadh anns an Òban.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- Harapul agus an sgìre ann an 1811- Clàr-dùthcha Iain Blackadder
- EXTERNAL ID
- HCD_POCKETMUSEUM_033
- ÀITE
- Harapul
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- DEIT
- 1811
- LINN
- 1810an
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 13181
- KEYWORDS
- Taigh-tasgaidh na Pòcaid
taighean-tasgaidh
Leabharlann Chlann Dòmhnaill
leabharlannan
oighreachdan
Dòmhnallaich
An t-Eilean Sgìtheanach
Armadal
Slèite
clàran dùthcha
croitean
croitearachd
bailtean
Harrapol
Harrapol
Sgùlamas
Breacais
Aisea
zoomable
Tha an clàr-dùthcha seo bho 1811, a' sealltainn bailtean Harapul, Sgùlamus, Breacais agus Aiseag, le pàirt dehen talamh ionaltraidh rin taobh.
Ann an 1799 dh'fhastaidh an Ridire Dòmhnallach Iain Blackadder gus oighreachd a thomhais agus aithisg a sghrìobhadh ma dheidhinn. Thill Blackadder 10 bliadhna às dèidh sin nuair a bha an Ridire Dòmhnallach air cur roimhe an siostam fheanngan air an oighreachd aige atharrachadh gu croitearachd. Rinn Blackadder sreath de chlàran dùthcha le, gu h-àbhaisteach, aon chlàr-dùthcha mu choinneamh gach baile.
Tha ainmean àiteachan air an litreachadh ann an dòigh eadar-dhealaichte anns gach clàr-dùthcha agus sgrìobhainn. Cha robh Gàidhlig aig luchd-dèanamh nan clàran dùthcha agus an luchd-tomhais agus mar sin bhiodh iad a' sgrìobhadh nan ainmean mar a bha iad gan cluinntinn. Mar an ceudna, bhiodh clàrcan nan oighreachdan gu tric a' litreachadh ainmean mar a bha iad gan cluinntinn oir cha robh cunbhalachadh oifigeil ann gus an do dh'fheuch an Suirbhidh Òrdanais ris an seo a dhèanamh aig deireadh na 19mh linne.
Ann an Taigh-tasgaidh na Pòcaid ann an Leabharlann Chlann Dòmhnall tha cruinneachadh de notaichean, clàran-dùthcha, deilbh, seallaidhean agus earrannan bho na tasglainn a tha a' toirt sùil a-steach dha beatha air oighreachd sa Ghàidhealtachd. Tha Leabharlann Chlann Dòmhnaill suidhichte ann an taigh-tasgaidh a dh'aon ghnothaich, Taigh-tasgaidh nan Eilean, air talamh Chaisteil Armadail. Tha an caisteal stèidhichte ann an teis-meadhain oighreachd, a bha uair na pàirt de fhearann traidiseanta Chlann Dòmhnaill, air leth-innis Shlèite ann an ceann a deas an Eilein Sgìtheanaich.


text:
Cunbhal
Anns na saidheansan matamataigeach, 's e teirm no uimhir aig a bheil luach seasmhach (no cunbhalach) a th' ann an cunbhal. 'S ann eadar-dhealaichte ri cunbhal a tha caochladair aig a bheil luach atharrachail.
Susbaint
Cunbhalan neo-shònraichte[deasaich | deasaich an tùs]
'S e gnè teirm ann am foirmle, mar as cumanta, a th' ann an cunbhal. A-rèir cleachdaidh, thèid cunbhalan an riochdachadh le litrichean bho thoiseach na h-aibidil Laidinn (m.e. a, b agus c) agus caochladairean le litrichean bho dheireadh na h-aibidil (m.e. x, y agus z). Mar eisimpleir, anns a' cho-aontar:
Faodaidh x agus y gabhail luach sam bith, ach bhiodh ach aon luach aig a, fear eile aig b, agus an treas fear aig c. Is coltach nach eil eòlas againn air luach nan cunbhalan ann am foirmle mar seo, ach thèid am faighinn a-mach ma tha fios againn air luach an fhoincsein a-rèir na dh'fhòghnas de luachan x agus y eadar-dhealaichte. 'S e caochladair a th' ann an z cuideachd ach tha luach z an urra ri luach nan cunbhalan a, b agus c, agus an luach a th' aig x agus y. Canar caochladair eisimeileach ri z agus caochladair neo-eisimeileach ri x agus y.
Co-èifeachdach[deasaich | deasaich an tùs]
Far a bheil caochladair air iomadachadh le cunbhal ann am foincsean mar os cionn, tha buaidh aig gach caochladair air luach an fhoincsein an urra ris a' chunbhal a dh'iomadaicheas e. Mar sin, canar co-èifeachdach ris na cunbhalan a agus b anns a' cho-aontar os cionn. Chan e co-èifeachdach a th' anns an c, ge-tà, oir chan iomadaich i caochladair.
Cunbhal atharrachaidh[deasaich | deasaich an tùs]
Far a bheil co-aontar den riochd:
- , no
...atharraichidh an caochladair y dìreach no neo-dhìreach an cois a' chaochladair x . 'S e sin ri ràdh gu bheil y agus x ann an co-mheas cunbhalach, k, ma tha an t-atharrachadh dìreach eatarra, no gu bheil toradh y agus x cunbhalach, k, ma tha an t-atharrachadh neo-dhìreach eatarra. Canar cunbhal atharrachaidh ri cunbhal mar k ann an co-aontar den t-seòrsa seo.
Cunbhalan sònraichte[deasaich | deasaich an tùs]
Tha luach sònraichte aig cuid de chunbhalan, agus comharran sònraichte aca. 'S e eisimpleir shuarach a th' anns na h-àireamhan fhèin ach 's e cunbhalan mar π (≈ 3.14159), Cunbhal Euler e (≈ 2.71828), no an t-aonad ìomhaigheach i (= √-1) a tha romhainn mar as cumanta nuair a tha sinn a' bruidhinn mu dheidhinn chunbhalan sònraichte.
Ann am fiosaig cuideachd tha iomadh cunbhail cudromach, mar eisimpleir luathas solais ann am vacuum c (= 299 792 458 m.s-1) agus Cunbhal Phlanck h (≈ 6.626 × 10-34 J.s).


text:
Naidheachdan 11:00m
27 An Gearran 2013 Ùraichte aig Ùraichte aig
Am Pàp
Tha am Pàpa Benedict air a bhith a' toirt seachad na h-òraid poblaich mu dheireadh aige dha na mìltean mòra ann an Ceàrnag an Naoimh Pheadair anns a' Vatican. Fàgaidh e a dhreuchd gu h-oifigeil an ath-oidhche. Thuirt e gu bheil an Eaglais air a bhith ann an uisgeachan stoirmeil glè thric fhad 's a bha e na Phàpa, ach thuirt e cuideachd gun tug Dia làithean socair grianach dha, anns an robh an t-iasgach math. Thuirt e gu bheil e làn-chinnteach nach leig Dia leis an Eaglais a dhol fodha. Chaidh ainmeachadh cuideachd gur e Pontif Emeritus na Ròimhe an tìotal a bhios air às dèidh dha a dhreuchd fhàgail.
Bàs Sreapadair
Tha na Poilis a' rannsachadh mar a chaill sreapadair a bheatha air Beinn Nibheis fhad 's a bha heileacoptair a' feuchainn ri a thogail air bòrd. Tha coltas gun deach a leigeil às fhad 's a bha iad ga thogail le ròp do heileacoptair à RAF Inbhir Lòsaidh. Chaidh an uair sin heileacoptair eile bhon Chabhlach Rìoghail a ghairm airson an corp aige a thogail far na beinne. Chaidh an duine ainmeachadh gu h-ionadail mar Mark Phillips, a bha na oifigear àrainneachd aig Comhairle na Gàidhealtachd anns a' Ghearasdan.
British Gas
Chaidh prothaidean Gas Bhreatainn an-àirde 11% an-uiridh gu £606m. Tha iad ag ràdh gur e cho fuar 's a bha an Geamhradh is adhbhar dha gu ìre mhòir. Chaidh 12% a bharrachd gas a chleachdadh ann an dachaighean. Tha luchd-iomairt a' càineadh nam prothaidean aig àm nuair a tha sinn a' pàigheadh barrachd airson gas agus cuid de dhaoine ga fhaighinn doirbh an dachaighean a theasachadh.
Bàt-aiseig Steòrnabhaigh
Tòisichidh bàt-aiseig ùr an àite an Isle of Lewis eadar Steòrnabhagh is Ulapul anns an Iuchar an ath-bhliadhna. Aig coinneimh phoblaich ann an Steòrnabhagh an-raoir dh'innis CMAL cuideachd gun tèid an Isle of Lewis a chumail rè ùine gun fhios nach bi trioblaid ann leis a' bhàta ùr.
An t-Iasgach
Dh'aontaich Ministearan Iasgaich an Aonaidh Eòrpaich gun tèid casg a chur uile gu lèir air a bhith a' tilgeil iasg marbh air ais dhan mhuir. Thèid am pròiseas a chur gu dol an ath-bhliadhna, 's bheir e greis ga thoirt gu ìre. Thuirt Breatainn gur e briseadh dùil a bh' ann dhaibh nach deach casg a chur uile gu lèir air an leithid anns an aithghearrachd, ach gur e adhartas a th' ann.
For-cheumannan
Tha Riaghaltas na h-Alba a' cur £30m a bharrachd ri for-cheumannan anns na h-oilthighean. Leigidh e le 850 duine a bharrachd for-cheum a dhèanamh gach bliadhna anns na còig bliadhnaichean romhainn. Thuirt Rùnaire an Fhoghlaim, Mìcheal Russell, gun robh iad airson raointean a tha bunaiteach don eaconamaidh a bhrosnachadh, leithid cumhachd, ionmhas agus turasachd.


text:
Cathraiche Bhòrd na Gàidhlig
Tha Art MacCarmaig air a dhreuchd mar Chathraiche Bhòrd na Gàidhlig a leigeil dheth.
Bha e anns an dreuchd bho 2009, agus tha e air a bhith na bhall dhen Bhòrd bho 2007.
Chaid Ealasaid Nic an t-Saoir a chur dhan dreuchd anns an eadar-ama, agus chaidh Iain Caimbeul a thaghadh mar Iar-chathaiche eadar-amail a' bhuird.
Uallach obrach
Ann an litir gu Ministear Chànanan na h-Alba, Alasdair Allan BPA, thuirt Mgr MacCarmaig gu robh e air co-dhùnadh nach b' urrainn dha cumail a' dol le obair a' chathraiche agus an obair làitheil aige os cionn na buidhne Fèisean nan Gàidheal.
Thuirt Mgr Allan gu robh e gu math duilich gu robh Mgr MacCarmaig a' fàgail a dhreuchd.
"'S ann le mòr-aithreachas a ghabh mi ri Art MacCarmaig a' leigeil dheth a dhreuchd mar Chathraiche air Bòrd na Gàidhlig air sgàth adhbharan pearsanta", thuirt e.
Thug e taing dha Mgr MacCarmaig airson an obair mhòr a rinn e thar nam bliadhnaichean a dh'fhalbh a thaobh leasachadh na Gàidhlig.
Thuirt Mgr Allan gu robh e a' fàgail a' Bhuird ann an suidheachadh làidir le Plana Nàiseanta Gàidhlig a bheir stiùir dhaibh thar an ath-chòig bliadhna.


text:
Chart 2 Other Pedigrees in the Cenel Conaill Section of O'Clery
Previous ChartNext chartAedh Finnlieth [Pedigree from Colla Uais] Neill glubdubh Muirchertaigh na ccochall croicenn Giolla adhamhnain Domnall arda macha Gilla bridghde |______________________ Somairle | | |__________________________________________ Muiredaigh Muirchertach midigh | | Lochlan Flaithbertach an trostain Raghnaill Dubhgail Ardgar Aedh Athlaman Domnall Donchadha | |________________________________ Aengusa Mor Eogain | | | |____________________ | Domnall Ua Lochlainn Domnall an trogdam Anrathan | | | Flaithbertach Aodh alainn (an Buircce) Aengusa oge Alaxandair Alustrainn MacLochlainn Conor na fiodhgha Duinsleibhe Eoin Raghnail Eoin of Donegal | |________________________________________ (Lord of the Isles) Eoin Ailin | | | | Giolla epscuip Eoin Tadhg na glinne Ferchair Suibne Giolla Chriost Torlogh Ailin Muirchertach Magh Lughad Gilla colaim Mailmuire an sparain Giolla Patraicc Colla Eoin Aedh 'the lazy youth' Ua Neill Ladhmainn Murchadha Lochlan 1167 Giolla colaim Mailmuire Giolla Patraicc McDonald MacDougal Eoin Murhada mor Lochlan gallowglass of Loarn O'Neill Donchadha Murchada oge Eoin (MacDowell) of Ulster Roibeird Mailmuire Cainnigh Gille epscuip Torlogh caech Domnall Donchadha Torlogh roe Eoin Mailmuire Maclachlan Rory of Scotland Ladman Torlogh of Scotland Domnall MacSweeney of Donegal


text:
"Cruth-atharrachadh" air Stòras Uibhist
Thèid beachdan mhuinntir Uibhist iarraidh an t-seachdain seo air an t-slighe air adhart don uachdaran choimhearsnachd, Stòras Uibhist.
Tha deich bliadhna ann bho chaidh a stèidheachadh agus thathas a-nise a' beachdachadh air cruth-atharrachadh a thoirt air an uachdaran choimhearsnachd.
Thèid dreach aithisg a chur mu choinneimh muinntir an àite an t-seachdain seo gus beachdachadh air atharrachaidhean.
"Tha sinn a-nise a' dol suas gu deich bliadhna, on a thòisich Stòras Uibhist, agus anns an ùine sin tha sinn air an t-uabhas de ghnothaichean a chur air aghaidh," thuirt Cathraiche Stòras Uibhist, Aonghas MacIlleMhaoil.
"Tha sinn a-niste a' coimhead air dè tha sinn a' dùileachadh a dhèanamh sna bliadhnaichean a tha romhainn.
"A bharrachd air sin, tha sinn a' coimhead air dè an structar a th' againn anns na companaidhean, agus a bheil iad iomchaidh airson na h-ìre aig a bheil sinn an-dràsta.
Ath-leasachadh
"'S e gnothaichean a chuireas agus a bhuaileas air muinntir an àite fhèin, 's e an ath-leasachadh air Loch Baghasdail airson gnìomhachas agus obraichean a thoirt a-steach dhan àite.
"Agus a bharrachd air sin, an dàrna earrann de Loch a' Chàrnain, na crainn-ghaoithe, an gabh sin cur air aghaidh.
"A bharrachd air sin tha sinn a' coimhead gu h-àraid air taigheadas agus dè an t-iarrtas a th' air sin.
"Tha sinn air faicinn, on a fhuair sinn an aiseag eadar Loch Baghasdail 's Malaig, tòrr mòr dhaoine a' tighinn an seo agus ag iarraidh àite-fuirich, fad na bliadhna cha-mhòr.
"Gnothaichean mar sin. Tha tòrr phròiseactan beaga againn far am bu chòir dhuinn an uair sin beachdachadh dè tha na daoine fhèin airson fhaicinn.
"Tha sinne an dèis a bhith a' coimhead air seo o chionn sia mìosan, a' bruidhinn ri daoine a-mach 's a-staigh, agus ga thoirt ri chèile.
"Ach 's e dreach aithisg a th' ann, agus tha sinn ro dheònach atharrachaidhean, no gnothaichean eile a chur ann, ma 's e sin a tha na daoine ag iarraidh," thuirt e.


text:
Càirdeas
Uill air sgath’ s sin rinn mi na gifs seo agus chuir mi anns an side-bar air mo bhlog iad. Chan e rocket-science a th’ ann an sin ach a h-uile turas a thèid mi a-steach an template bidh mi a’ putadh air ‘preview’ mus atharraich mi e. Airson ceangail a chur anns na gifs tha agad pìos code a cleachdadh. Cuir mi aig bonn an teachdaireachd seo e agus ‘s e sin ciamar a rinn mi e air mo bhlog fhèin. Chan eil fhios agam ma bhios ùidh agad an aon rud a dhèanamh no a bhith taisbeanadh nan seòlaidhean ud ann an dòigh sam bith eile ach dhomh-sa tha e follaiseach gum bheil sinn uile deònach a bhith ag obrachadh ri chèile airson Gàidhlig a brosnachadh agus mar sin bhiodh e nas fhurasda luchd-ionnsachaidh eile a’ tarraing a-steach, agus gan stiùireadh dhan àiteachean far a bheil an t-ùidh agus feumannan as motha aca. Dè do bheachd?


text:
- TIOTAL
- Loch Maruibhe
- EXTERNAL ID
- GAIRLOCHM_795
- ÀITE
- Loch Ma-Ruibhe
- SGÌRE
- Geàrrloch
- SIORRACHD/PARRAIST
- ROS: Geàrrloch
- NEACH-FIOSRACHAIDH
- Taigh-tasgaidh Dualchas Gheàrrloch
- AITHNEACHADH MAOINE
- 6033
- KEYWORDS
- boats
fishing boats
Tha an dealbh camara seo a' sealltainn na laimrigean aig Taigh-òsta Loch Ma-Ruibhe anns na làithean nuair a b' e aon de na iasgaichean bhànaig a b fheàrr air an t-saoghal a bh' ann. Bha an taigh-òsta a' fastadh àireamh mòr de ghillean-iasgaich.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Gairloch Heritage Museum


text:
José María Rojas Garrido
B' e José María Rojas Garrido, a rugadh ann an Agrado (Huila) air an 7mh an t-Ògmhios 1824 agus a chaochail ann am Bogotá (Cundinamarca air an 18mh an t-Iuchar 1883), seanadair agus stàitire à Coloimbia.[1] ‘S e esan a’ chiad neach-ainmichte a fhuair Ceannas na dùthcha os làimhe ann an 1866 nuair a bha an ceann-suidhe ùr-thaghte, Tomás Cipriano de Mosquera, air dhìth. Bha e gu math ainmeil air feadh na dùthcha airson a chuid obrach anns na pàireanan-naidheachd Libearalach, agus thathar ag ràdh gur e fear dhe na òraideachean na b’ fheàrr a fhuair an dùthaich a-riamh. ‘S e ball a’ Phàirtidh Libearalach a bh’ann.[2][3]
Susbaint
Beatha anns a’ Poileataigs[deasaich | deasaich an tùs]
Bha eòlas farsaing aig José María Rojas Garrido aig gach ìre ann an saoghal a’ poileataigs, is esan ann sàs ann am poileataigs ionadail, roinnean agus nàiseanta, ann am pàrlamaid, anns an Riaghaltas aghus fiù ’s am broinn siostam an lagha.
Toiseach tòisichidh[deasaich | deasaich an tùs]
Ghabh Rojas Garrido an Dotaireachd aige ann an eòlas-lagha ann an Colegio de San Bartolomé ann an 1847. An uair sin, ann an 1851, chaidh e a dh’ainmeachadh na riaghladair air an roinn Neiva leis a’ cheann-suidhe (agus deagh charaid aige) José Hilario López. Chaidh e a thaghadh chun na Seòmar nan Riochdairean ann an 1856, is e a’ riochdachadh an Stàit Uachdarain na h-Antioquia. An ceann greiseag fhuair e dreuchd mar Chargé d'affaires anns A' Bheiniseala nuair a bha José María Obando na cheann-suidhe.[4] Bha Rojas Garrido uabhasach dlùth air an t-Seanalair Mosquera, ‘s e deagh charaidean a bh’annta, agus chaidh Rojas Garrido a dh’ainmeachadh na Mhinistear na Dùthchannan Cèin ceithir tursan nuair a bha Mosquera os cionn an Riaghaltais. Bha e na Riaghladair na roinne Bhogotá ann an 1861 agus na Riochdaire ann an Còmhdhail na h-Antioquia ann an 1862. A bharrachd air sin, fhuair e an dreuchd mar Rùnaire na Dùthchannan Cèin air ais eadar 1862 gu ruige 1863, a turas sin le smachd air Ministrealachd a’ Chogaidh agus a’ Chabhalach. Thill e gus a’ Bheiniseala ann an 1864 mar Thosgair sònraichte agus Ministear Làn-Chumhachach, agus chaidh e a thaghadh chun an Àrd-Chùirte leis a’ Chòmhdhail nuair a thill e dhan dùthaich aigese fhèin.
Ceann-suidhe na dùthcha[deasaich | deasaich an tùs]
Chaidh an t-seann-cheann-suidh Tomás Cipriano de Mosquera a thaghadh dhan dreuchd a-rithist, ann an 1866. Chum an Còmhdhail taghaidhean bliadhnail airson luchd-ainmichte, air an 17mh an Gearran 1866. Chaidh José María Rojas Garrido ga thaghadh mar a’ chiad fhear, Santos Acosta Castillo an darna fhear, agus Marcelino Gutierrez an treas fear. Nan robh an ceann-suidhe laghail air dhìth, ‘s e an triùir sin a bhiodh nan luchd-ionlaid a’ Chinn-suidhe, leis gun do chuireadh às dhan dreuchd mar Leas-Cheann-suidhe. Chan e dreuchd sònraichte a bh’ann an tiotal sin, ach ghabh Rojas Garrido an ceannas os làimhe o chionns gu robh Mosquera fhèin anns an Roinn Eòrpa aig an àm. Le sin, s’e an treas ceann-suidhe na Stàitean Aonaichte Choloimbia a bh’ann, gu ruige 22mh an Cèitean 1866 nuair a thill Mosquera dhan dùthaich is mhionnaich e a chuid bhòidean.
An dèidh a’ Chinneas[deasaich | deasaich an tùs]
An dèidh an cumhachd a thoirt air ais dhan Sheanalair Mosquera, Lean José María Rojas Garrido air am broinn an Riaghaltais mar chomhairliche a’ chinn-suidhe, is fiù ’s fhuair e turas eile na Rùnaire na Dùthchannan Cèin. Chaidh e a thaghadh mar Bhreitheamh anns an Àrd-chùirt ann an 1870, agus mu dheireadh thall sheas e mar thagraiche a’ chinneas ann an 1872, ach rinn Manuel Murillo Toro a’ chùis air. Bha e an sàs anns an Àrd-chùirt gus a bhàsaich e ann am Bogotá air an 18mh an t-Iuchar 1883 le mùchadh nan sgamhan.
Iomraidhean[deasaich | deasaich an tùs]
- ↑ Dùthchannan aig SMO
- ↑ Presidencia de Colombia
- ↑ Leabharlann Luís Angel Arango
- ↑ Dùthchannan aig SMO
Simón Bolívar • Francisco de Paula Santander • Joaquín Mosquera • Rafael Urdaneta • Domingo Caycedo Santamaría • Jerónimo de Mendoza Galavís • José Ignacio de Márquez Barreto • Pedro Alcántara Herrán • Juan de Dios Aranzazu • Tomás Cipriano de Mosquera • Rufino Cuervo y Barreto • José Hilario López • José María Obando • José María Melo • Tomás Herrera • José de Obaldía • Manuel María Mallarino • Mariano Ospina Rodríguez • Juan José Nieto Gil • Bartolomé Calvo • Leonardo Canal González • Froilán Largacha • Manuel Murillo Toro • José María Rojas Garrido • Santos Acosta Castillo Joaquín Riascos • Santos Gutiérrez Prieto • Eustorgio Salgar • Santiago Pérez de Manosalbas • Aquileo Parra Gómez • Manuel María Ramírez Fortoul • Julián Trujillo Largacha • Rafael Núñez Moledo • Francisco Javier Zaldúa • Clímaco Calderón • José Eusebio Otálora • Ezequiel Hurtado • José María Campo Serrano • Eliseo Payán • Carlos Holguín Mallarino • Miguel Antonio Caro Tovar • Manuel Antonio Sanclemente • José Manuel Marroquín • Rafael Reyes • Diego Lemos • Jorge Holguín Jaramillo • Ramón González Valencia • Carlos E. Restrepo Restrepo • José Vicente Concha • Marco Fidel Suárez • Pedro Nel Ospina Vásquez • Miguel Abadía Méndez • Enrique Olaya Herrera • Alfonso López Pumarejo • Eduardo Santos • Darío Echandía Olaya • Alberto Lleras Camargo • Mariano Ospina Pérez • Laureano Gómez Castro • Roberto Urdaneta Arbeláez • Gustavo Rojas Pinilla • Gabriel París • Guillermo León Valencia • Carlos Lleras Restrepo • Misael Pastrana Borrero • Alfonso López Michelsen • Julio César Turbay Ayala • Belisario Betancur Cuartas • Virgilio Barco Vargas • César Gaviria Trujillo • Ernesto Samper (1994–1998) • Carlos Lemos Simmonds • Andrés Pastrana Arango (1998–2002) • Álvaro Uribe (2002–2010) • Juan Manuel Santos Calderón (2010–2018) • Iván Duque (2018–)